Mika Vaihekoski Professor of Finance, D.Sc. (Econ)\nRAHOITUSALAN SANASTO - GLOSSARY OF FINANCIAL TERMS IN FINNISH\nMika Vaihekoski, Professori, KTT\nTämä hypertext-sanasto sisältää yli 280 termiä selitettyinä. Viimeisin suurempi päivitys 28.12.2005. Netistä löytyy useita muitakin rahoitusalan sanastoja. Yksi tuoreimmista on valtioneuvoston kanslian käännös- ja kielitoimialalla valmisteltu finanssialaan liittyvää termistö, joka löytyy täältä. Tämän sanaston laatijan kotisivu löytyy puolestaan täältä.\nAbsoluuttisen tuoton rahasto (absolute return fund) Toisinaan käytetään myös nimitystä hedge-rahasto. Absoluuttisen tuoton rahastot pyrkivät tuottamaan lupaamansa tuoton markkinoiden kehityksestä huolimatta. Absoluuttisen tuoton rahastot pyrkivät eliminoimaan markkinariskin kokonaan, mutta ne eivät ole riskittömiä. Riskillä on myös muita dimensioita. MV / 4.12.2005\nAggressiivinen osake (aggressive stock) Markkinoiden keskimääräistä riskikkäämpi osake. Jos riskiä mitataan beetalla, on aggressiivisen osakkeen beeta yli yksi. Vastakohta on defensiivinen osake. MV / 4.12.2005\nAika-arvo (time value of money) Ks. rahan aika-arvo tai option aika-arvo. MV / 4.12.2005\nAikahajauttaminen (time diversification) Aikahajauttamisella tarkoitetaan arvopaperin ostojen tai myyntien tekemistä pienemmissä erissä yksittäiseen kauppahetkeen liittyvän riskin pienentämiseksi. Katso myös Antellin ja Vaihekosken artikkeli aikahajauttamisen hyödyistä (julkaistu tiivistettynä Arvopaperi-lehdessä 2001). MV / 4.12.2005\nAktiiviriski Ks. seurantavirhe. MV / 4.12.2005\nAlfa (alpha) Toisinaan käytetään myös nimitystä Jensenin alfa. Kertoo sijoituskohteen riskikorjatun (yli)tuoton ts. tuoton, joka ylittää kohteen systemaattisen (beta)riskin. Matemaattisesti alfa on tarkastelukohteen tuotto vähennettynä CAPM-mallin (tmv.) perusteella lasketulla tuotolla (riskitön korko lisättynä ko. kohteen beeta kertaa markkinoiden toteutunut riskipreemio). Alfan on oltava vähintään nolla ollakseen hyvä. Mitä suurempi alfa on, sitä paremmin sijoituskohde on menestynyt suhteessa sisältämäänsä riskiin. Graafisesti alfaa voidaan kuvata seuraavasti: MV / 4.10.2006\nAlijäämähyvitys Pääomatulon hankkimisesta aiheutuneiden menojen vähennys verotuksessa. Jos verovelvollisella ei ole riittävästi tai ollenkaan pääomatuloja, syntyy alijäämä, joka saadaan osittain vähentää ansiotuloista menevästä verosta. Ansiotulosta vähennettävää osuutta kutsutaan alijäämähyvitykseksi. MV / 4.10.2006\nAlimerkintä Jos osakeannissa ei merkintäajan kuluessa merkitä osakepääoman korotuspäätöksen mukaista osakkeiden vähimmäismäärää, on kyseessä alimerkintätilanne. MV / 4.12.2005\nAllokaatio (allocation) Sanalla on kaksi eri merkitystä tilanteessa riippuen: MV / 4.12.2005\nSijoitusomaisuuden jakaminen eri kohteiden välillä eli ns. allokaatiopäätös kertoo niiden allokaation. Esim. 10 % käteiseen, 40 % joukkolainoihin ja loput osakkeisiin.\nOsakkeiden suuntaaminen ja jakaminen osakeannissa tai -myynnissä tietyille ryhmille, esimerkiksi yleisön ja institutionaalisten sijoittajien välinen allokaatio.\nALM (Asset Liability Management) Varojen ja vastuiden hallinta siten, että niiden riskit pienenevät. Yleisesti käytetty ALM-menetelmä on immunisaatio, jolloin varojen ja vastuiden kassavirrat pyritään ajoittamaan samanaikaiseksi tai ainakin molempien duraatiot pyritään saamaan yhtä suuriksi. MV / 7.4.2006\nAmerikkalainen optio (American option) Optio, joka voidaan toteuttaa milloin tahansa voimassaoloaikanaan. Vrt. eurooppalainen optio, jonka voi toteuttaa vain option erääntyessä. Amerikkalainen optio on aina eurooppalaista optiota arvokkaampi vapaamman toteutusmahdollisuutensa vuoksi. Amerikkalaisen option hinnoitteluun ei ole kehitetty Black-Scholes-kaavan tapaista analyyttista ratkaisua. MV / 4.12.2005\nAnalyytikko Sijoitus- ja yritystutkija, joka arvioi yrityksen arvoa julkisesti saatavilla olevan informaation avulla. Lisätietoja Suomen sijoitusanalyytikot ry. MV / 5.12.2005\nAnnuiteettilaina (annuity loan) Laina, joka maksetaan takaisin yhtä suuria maksuja käyttäen. Tämä maksu sisältää sekä koron että lyhennyksen. Kuluttajien asuntolainat ovat usein juuri annuiteettilainoja, koska kuluttaja tietää tällöin tarkkaan maksusuoritustensa suuruuden. Korkojen muuttuessa lainan takaisunmaksuaika voi muuttua tai annuiteetin suuruutta voidaan muuttaa. MV / 5.12.2005\nApportti Osakkeiden merkintä muuta omaisuutta kuin rahaa vastaan, esimerkiksi kiinteän omaisuuden antaminen apporttiomaisuutena perustettavan yhtiön käyttöön osakepääoman maksamisen sijasta.\nAPT-teoria (arbitrage pricing theory) on CAPM-mallin lisäksi käytetyin osakkeiden hinnoittelumalleista. Teorian perusteella osakkeen hinta ja tuotto riippuvat osakkeen tuoton herkkyydestä erilaisiin riskitekijöihin (ns. faktoreihin). Yksi näistä faktoreista voi olla markkinariski kuten CAPM-mallissa. Muita riskitekijöitä ovat esimerkiksi odotettu inflaatio tai korkotaso. MV / 5.12.2005\nArbitraasi (arbitrage) Riskittömien voittojen tekeminen markkinoiden virheellisiä hintoja hyväksikäyttäen. Tehokkailla markkinoilla ei ole arbitraasimahdollisuuksia. MV / 5.12.2005\nARCH (Autoregressive Conditional Heteroscedasticity) eli autoregressiivinen ehdollinen heteroskedastisuus on yleinen tuottojen varianssin/volatiliteetin mallintamiseen käytetty matemaattinen malli. Mallilla voidaan ennustaa varianssia, sillä toisin kuin osakkeiden tuotot on osakkeiden varianssi ennustettavissa suhteellisen hyvin. MV / 5.10.2006\nArvo-osake Osake on arvo-osake, jos yhtiön markkina-arvo jaettuna yhtiön tasearvolla eli ns. P/B-luku on matala. Yrityksen, jolla on paljon reaaliomaisuutta, osake on usein arvo-osake. Vastakohtana arvo-osakkeelle on kasvuosake. Useiden tutkimusten mukaan arvo-osakkeet ovat menestyneet pitkällä aikavälillä paremmin kuin kasvuosakkeet. Useat sijoittajat suosivat kuitenkin kasvuosakkeita nopeamman voiton toivossa. MV / 5.12.2005\nArvo-osuus Elektroniseen arvo-osuusjärjestelmään liitetty arvopaperi. Arvo-osuuksilla on korvattu painetut arvopaperit, kuten osakekirjat ja joukkovelkakirjat. MV / 5.12.2005\nArvo-osuustili Henkilökohtainen tili, jolle kirjataan osakeomistukset yhtiöittäin ja arvo-osuuslajeittain.\nArvo-osuusrekisteri Rekisteri, jossa arvo-osuustilejä ylläpidetään.\nArvopaperi Arvopaperikaupan kohteena oleva asiakirja tai arvo-osuus, kuten osake tai joukkovelkakirja.\nArvopaperikeskus Suomen Arvopaperikeskus (APK) vastaa kotimaisten ja ulkomaisten arvopapereiden käsittelystä rekisteri- ja selvitysjärjestelmissä. Arvopaperikeskus selvittää osake- ja velka-arvopaperit myyjältä ostajalle ja käsittelee arvo-osuusjärjestelmässä liikkeeseenlaskijoiden yhtiötapahtumat, kuten osingot ja erilaiset pääomajärjestelyt (linkki). MV / 15.12.2005\nArvopaperimarkkinasuora eli security market line. Kuvaa sijoituskohteen tuotto-odotuksen ja beetan välistä yhteyttä.\nArvopaperisalkku Henkilön tai yhteisön omistamat arvopaperit muodostavat yhdessä arvopaperisalkun. Arvopaperisalkkua kutsutaan myös sijoitussalkuksi tai portfolioksi. MV / 15.12.2005\nArvopaperisointi (securitization) Omaisuuden muuttaminen markkinakelpoisiksi markkinakelpoisiksi ja jaettaviksi arvopapereiksi, jotta omaisuuden likviditeetti paranee. Yleisin esimerkki on kiinteistöjen kerääminen yhteen yhtiöön ja yhtiön listaaminen pörssiin. Arvopaperisoinnin etuna on riskien jakaminen usean tahon kesken, jolloin sijoittajien tuottovaatimus alenee ja samalla kohteen arvo nousee. MV / 15.12.2005\nArvopaperistuminen Yleinen kehitys, jossa jälkimarkkinakelvottomia sijoituksia muutetaan arvopapereiksi, joilla voidaan käydä kauppaa. MV / 27.12.2005\nArvopaperisäilytys Pankin tai muun arvopaperivälittäjän palvelu, jossa arvopapereita säilytetään ja hoidetaan asiakkaan lukuun.\nArvopaperivälittäjä Pankki tai pankkiiriliike, joka välittää arvopaperikauppoja ja tarjoaa omaisuudenhoito- ja muita sijoituspalveluja. Sijoituspalveluyritys.\nArvopäivä Valuutta-, arvopaperi- tai muun kaupan toteutumispäivä. Vaihtelee eri arvopaperien ja pörssien kesken. MV / 15.12.2005\nAvomarkkinaoperaatio (open market operation) Keskuspankin tekemä sijoitustodistus- tai valuuttakauppa, jolla pyritään vaikuttamaan markkinoiden hintatasoon. MV / 27.12.2005\nBasis point eli (perus)piste. Prosenttiyksikön sadasosa. Sata peruspistettä on yksi prosentti. MV / 4.12.2005\nBear market Termi, jolla kuvataan osakemarkkinoiden laskukautta. Taustaideana on bear, karhu ja sen alaspäin kaartuvat raatelukynnet.\nBehavioral finance Rahoitustutkimuksen osa, joka tutkii ihmisen käyttäytymisen vaikutusta markkinoiden toimintaan.\nBermudalainen optio Optio, joka juoksuaikansa aluksi on eurooppalainen optio, mutta joka myöhemmin muuttuu amerikkalaiseksi optioksi. Palkitsemisjärjestelmien optiot ovat usein luonteeltaan tällaisia eli muutaman ensimmäisen vuoden aikana niitä ei voi lunastaa, mutta tietyn odotusajan jälkeen ne voi lunastaa koska vaan.\nBeeta (beta) Mittaa osakkeen systemaattista riskiä (markkinariskiä) ja kokonaistuoton riippuvuutta markkinoiden keskimääräisestä tuotosta. Jos beeta on yksi, osakkeen tuotto muuttuu samaa tahtia kuin markkinoiden keskimääräinen tuotto. Jos kerroin on kaksi, riski on suurempi ja tuotto vaihtelee keskimäärin kaksinkertaisesti markkinoihin verrattuna. Vastaavasti alle yhden beetan osakkeet reagoivat markkinoiden muutoksiin keskimäärin pienemmällä voimakkuudella. MV / 27.12.2005\nBisnesenkelit Yksityishenkilöitä, jotka sijoittavat pääomaa pieniin, kasvupotentiaalia omaaviin yrityksiin. Sijoitukset usein pienempiä kuin varsinaisilla pääomasijoittajalla. Osallistuu usein läheisesti sijoituskohteensa neuvontaan ja auttaa yritystä menestymään.\nBlack-Scholes malli Optioiden hinnoittelussa yleisesti käytettävä matemaattinen malli, jonka professori Black ja Scholes kehittivät 1973. Mallin parametreja ovat yksinkertaisimmassa mallissa kohde-etuuden markkinahinta, toteutushinta ja volatiliteetti sekä aika toteutushetkeen ja riskitön korko. MV / 7.12.2005\nBlue chip Yhdysvalloissa käytetty termi ison ja tunnetun yrityksen osakkeesta. Dow Jones -pörssi-indeksissä mukana olevat 30 yritystä. Suomessa blue chipeiksi voi lukea 20-25 pörssin päälistan markkina-arvoltaan suurinta yritystä.\nBootstrap-menetelmä Menetelmä korkokäyrän laskemiseksi. MV / 7.4.2006\nBull market Osakemarkkinoilla tarkoittaa nousevia osakekursseja sekä vilkasta kaupankäyntiä. Taustaideana on härkä (bull) ja sen nousevat sarvet. Vastakohta on beat market. MV / 7.12.2005\nBulletlaina Laina, joka maksetaan takaisin yhtenä eränä takaisinmaksuhetkellä. Kuluttajien ottamat lainat eivät useinkaan ole bulletlainoja vaan tasalyhenteisiä lainoja tai annuiteettilainoja.\nBullet-laina (bullet bond) Joukkolaina, jonka pääoma maksetaan takaisin yhdessä erässä lainan erääntyessä. Muissa kuin nollakuponkilainoissa kuponkikorkoa maksetaan kuitenkin laina-aikana. MV / 4.12.2005\nBuy out eli ulososto. Tarkoittaa yhden osapuolen ostamista pois yrityksen omistajista. Yleisin muoto on Management Buy Out. Katso myös LBO. MV / 28.12.2005\nCAPM Capital Asset Pricing Model eli CAPM on yksi modernin rahoitusteorian keskeisistä teorioista. Sen perusteella osakkeen riskiä pitää mitata beeta-kertoimella - ei volatiliteetilla. CAPM-mallilla on useita käyttökohteita, mm. odotetun tuoton laskeminen, rahastojen vertailu ja yrityksen pääoman tuottovaatimus. CAPM-mallin mukaan arvopaperin odotettu tuotto on riskitön korko lisättynä beeta kertaa markkinoiden riskipreemio eli E[ri] = rf + b x E[rm - rf]. MV / 4.12.2005\nCBOE (Chicago Board of Options Exchange) Chicagossa sijaitseva yksi maailman suurimmista johdannaispörsseistä. Linkki. MV / 28.12.2005\nCD (certificate of deposit) suomeksi sijoitustodistus. MV / 7.12.2005\nCommercial paper Katso yritystodistus.\nCurrent ratio Yleisesti käytetty maksuvalmiuden tunnusluku, joka kertoo nopeakiertoisen omaisuuden ja lyhytaikaisten velkojen suhteen. MV / 28.12.2005\nDebentuuri Velkakirja, jonka voi laskea liikkeelle kuka tahansa kirjanpitovelvollinen elinkeinonharjoittaja.\nDefensiivinen osake Keskimääräistä vähäriskisempi osake. Jos riskiä mitataan beetalla, on defensiivisen osakkeen beeta alle yksi. Vastakohta on aggressiivinen osake.\nDelta-kerroin Yleisemmin delta-kertoimella viitataan option deltaan. Toisinaan käytetään myös kertomaan sijoitussalkun arvossa tapahtuva prosentuaalinen muutos osakemarkkinoiden noustessa yhdellä prosentilla. MV / 28.12.2005\nDiileri Omaan tai työnantajansa lukuun arvopaperi-, rahamarkkina- tai valuuttakauppaa käyvä henkilö.\nDiskonttaus Tulevaisuudessa tapahtuvan kassavirran, hinnan tai arvon aikaisemman arvon laskeminen. Yleensä mielenkiinnon kohteena on tulevan rahasuureen tämän hetkisen arvon eli nykyarvon selvittäminen. Käytännössä diskonttaus tapahtuu kertomalla tuleva rahamäärä diskonttaustekijällä: 1/(1+r)t missä r on käytetty korkokanta ja t on aika. Katso myös rahan aika-arvo. MV / 28.12.2005\nDiversifikaatio Katso hajautus.\nDow Jones Industrial Average (DJIA) New Yorkin pörssin vaihdetuimpien osakkeiden kurssikehitystä kuvaava indeksi. Laskettu toukokuusta 1896 alkaen. MV / 4.12.2005\nDue diligence Tarkoittaa sijoituskohteen eri osa-alueiden analysointia ja tarkistamista. Due diligence tehdään usein yrityskaupoissa ja ennen pääomasijoituksia.\nDuraatio Sanalla on kaksi eri merkitystä tilanteessa riippuen: MV / 4.12.2005\nJoukkolainojen duraatio kertoo, missä ajassa keskimäärin sijoitetut rahat palautuvat sijoittajalle takaisin vuosina.\nDuraatio kuvaa myös korkosalkun herkkyyttä korkotason muutoksille - mitä suurempi duraatio, sitä suurempi korkoriski. Bullet-lainoilla duraatio on sama kuin juoksuaika.\nEBIT (Earnings Before Interest and Taxes) Tulos ennen korkoja ja veroja. MV / 7.12.2005\nECB (European Central Bank) EU:n keskuspankki. ECB:n pääkonttori on Frankfurtissa. Linkki MV / 7.12.2005\nEfektiivinen tuotto (effective yield) Arvopaperin todellinen tuotto kulut huomioiden. Osakkeissa efektiivinen tuotto kertoo todellisen osinkotuoton. Se lasketaan jakamalla osinko osakkeen nykyisellä osakekurssilla. MV / 27.12.2005\nEksoottinen optio (exotic option) Eksoottinen optio poikkeaa tavallisesta perusoptioista siten, että sen arvo määräytyy mutkikkaammin. Esimerkiksi Aasialaisen option toteutushinta määräytyy tietyn ajan noteerausten keskiarvona. Eksoottisten optioiden hinnoittelu on usein hyvin mutkikasta. Usein Black-Scholes-kaavan tapaista analyyttistä ratkaisua ei ole olemassa ja hinta joudutaan laskemaan simulaation tai binomimallin avulla. Eksoottiset optiot ovat yleisiä osakeindeksilainoissa. MV / 27.12.2005\nEmissio Arvopaperien liikkeeseenlasku. Tyypillinen esimerkki on osakeanti. MV / 27.12.2005\nEmissiovoitto Arvopaperin nimellisarvon ja liikkeeseenlaskuhinnan erotus. Voitto jää liikkeeseenlaskijan käytettäväksi.\nEnsimarkkinat (primary market) Arvopapereiden liikkeeseenlaskumarkkinat rahoituksen hankkimiseksi. MV / 27.12.2005\nEP-luku Osakekohtaisen nettotuloksen ja osakkeen kurssin suhde. P/E-luvun käänteisluku. MV / 14.10.2006\nEPS Earning per share, osakekohtainen tulos. Yhtiön nettotulos yhtä osaketta kohti.\nEpäsystemaattinen riski (unsystematic risk, ideosyncratic risk) Se osa yksittäiseen arvopaperiin liittyvästä volatiliteettiriskistä, jonka vaikutus voidaan poistaa sijoitussalkusta riittävän hajautuksen avulla. Epäsystemaattinen ja systemaattinen riski muodostavat yhdessä sijoituskohteen kokonaisriskin. MV / 27.12.2005\nErikoissijoitusrahasto Sijoitusrahasto, joka toimii valtioneuvoston poikkeusluvalla ja voi poiketa tietyistä sijoitusrahastolain pykälistä. Erikoissijoitusrahasto voi esimerkiksi keskittyä sijoitustoiminnassaan yhteen toimialaan tai tietylle maantieteelliselle alueelle ja keskittää sijoituksiaan pienempään määrään kohteita.\nETC (exchange traded commodity) ETF:n tapaan indeksiosuusrahasto, joka sijoittaa hyödykkeisiin (kulta, öljy, alumiini, vilja jne.), usein tosin johdannaisten avulla. Noteerattu pörssissä, joten sijoittaja ostaa ja myy osuuksia normaalista rahastosta poiketen pörssin kautta. ETC pyrkii tarjoamaan sijoittajille helpon ja kustannustehokkaan tavan sijoittaa hyödykkeiden hinnan kehitykseen. MV / 11.12.2011\nETF (exchange traded fund) Ks. indeksiosuus. MV / 14.10.2006\nEuribor-korot (Euribor interest rates) Euribor-korko on euroalueen rahamarkkinoiden viitekorko ja lyhenne sanoista Euro Interbank Offered Rate. Euroopan keskuspankki laskee euriborkorot 1 viikon sekä 1 - 12 kuukauden ajanjaksoille jokaisena pankkipäivänä. Vastaava korko oli esim. Suomessa aiemmin vuoteen 1998 käytössä ollut Helibor-korko. Lisätietoja täältä MV / 14.10.2006\nEurooppalainen optio (European option) Optio, joka voidaan toteuttaa vain päättymispäivänään. Eurooppalaisilla optioilla käydään kauppaa ympäri maailman. Eurooppalainen optio on ns. perusoptio (engl. plain vanilla option) toisin kuin eksoottiset optiot. MV / 4.12.2005\nEVA (Economic Value Added) on suomeksi taloudellinen lisäarvo. Se mittaa yrityksen tulosta yli yrityksen pääomalle vaaditun rahamääräisen tuottovaatimuksen. Koska EVA on rekisteröity tavaramerkki, käytetään siitä myös nimitystä economic profit (EP). Katso lisäarvo. MV / 4.12.2005\nFED (Federal Reserve Board) Yhdysvaltain keskuspankki. FED:llä on useita aluekonttoreita. St. Louis FED tarjoaa FRED-tietokannassa kiinnostuneille useita aikasarjoja ilmaiseksi. MV / 7.12.2005\nFundamenttianalyysi Makrotaso: kansantalouden kehityksen ennustamista korkotasoa, bruttokansantuotetta, inflaatiota, työllisyyttä ja varastotasoja hyväksikäyttäen. Mikrotaso: yritysten tilinpäätös- ja tasetietojen analysointia tuloskunnon ja osakkeen kurssikehityksen ennustamiseksi.\nFutuuri Vakioitu johdannaissopimus, jossa sitoudutaan tulevaisuudessa ostamaan tai myymään tietty määrä tiettyä hyödykettä tiettynä päivänä sopimushetkellä sovittuun hintaan.\nFuusio (merger) Osakeyhtiöiden yhteensulautuminen. MV / 7.12.2005\nGARCH (Generalized Autoregressive Conditional Heteroscedasticity) on yleistetty ARCH -malli. MV / 7.12.2005\nGIPS (Global Investment Performance Standard). Kansainvälinen sijoitusten menestymisen arviointiin kehitetty standardi. MV / 7.12.2005\nGoodwill Liikearvo, joka määräytyy esimerkiksi yrityskaupan yhteydessä.\nHajautus (diversification) Sijoituskohteiden hajautuksella tarkoitetaan varojen hajauttamista riskin pienentämiseksi. Hajautuksen taustalla on rahoitusteorian yksi keskeisistä teorioista, jonka mukaan sijoituskohteiden kokonaisriski ei ole kohteiden painotettu keskiarvo vaan alempi. Hajautus voidaan jakaa kahteen osaan: 1) hajautus eri kohteiden suhteen eli ns. kohdehajauttaminen ja 2) hajautus ajan suhteen eli ns. aikahajauttaminen. Kohdehajauttamista voi tehdä esim. maiden / teollisuudenalojen / rahastonhoitajien suhteen. MV / 7.12.2009\nHallinnointipalkkio Rahastoyhtiön sijoitusrahaston hoidosta perimä palkkio. Suomessa palkkio on tavallisesti 1-2 prosenttia rahaston pääomista. Usein palkkio on kiinteä, mutta yhä useammin tuottosidonnainen. MV / 7.12.2005\nHallintarekisteri Arvo-osuusrekisteri, jossa näkyy osakkeen todellisen omistajan sijasta vain arvo-osuustilin hoitaja. Hallintarekisteröidyt osakkeet oikeuttavat osinkoihin ja osakeantiin, mutta niiden nojalla ei voi käyttää äänivaltaa yhtiökokouksissa. Hallintarekisteriin merkittyjen osakkeiden omistus ei tule julkiseksi. Tällä hetkellä (vuonna 2004) hallintarekisteri on avoinna vain ulkomaisille sijoittajille. MV / 27.12.2005\nHankintameno-olettama Omaisuuden myynti- eli luovutusvoiton verotuksessa todellisen hankintahinnan kanssa vaihtoehtoinen vähennys. Jos hankintahinta on vain hyvin pieni osa myyntihintaa, hankintameno-olettaman käyttö yleensä kannattaa. Vuodesta 2005 alkaen vähintään 10 vuotta omistetun omaisuuden hankintameno-olettamaksi saa käyttää 40 prosenttia kauppahinnasta. MV / 4.12.2005\nHedge-rahasto (hedge fund) Rahastotyyppi, jonka alle mahtuu useita erilaisia sijoitusstrategioita käyttäviä rahastoja. Perinteisesti hedgerahastolla eli suojarahastolla viitattiin rahastoon, jonka tavoitteena on markkinaneutraali sijoitus eli markkinariskin poisto (ts. beta on nolla). Samalla rahasto tavoitteli vakaata positiivista tuottoa, mistä nimitys absoluuttisen tuoton rahasto. Rahasto ei kuitenkaan ole riskitön, vaikka beta onkin lähellä nollaa. Hedge-rahasto-nimikkeen alle on kuitenkin tullut paljon myös perinteisestä suojauskäsityksestä poikkeavia rahastoja, kuten vipurahastoja ja erityisen mutkikkaita sijoitusstrategioita käyttäviä rahastoja. Katso myös absoluuttisen tuoton rahasto ja vipurahasto. MV / 7.12.2009\nHedging (to hedge) Hedging on riskiltä suojautumista vastakkaisen position avulla. Jos sijoittaja on suojautunut hedgingin avulla on hänen positionsa toisaalla kärsimä tappio korvauttu hedge-position toisaalla tekemällä tuotolla. MV / 16.1.2006\nHETI Helsingin Arvopaperipörssin automaattinen kaupankäynti- ja informaatiojärjestelmä.\nHigh yield bond Katso roskalaina. MV / 16.1.2006\nHintaindeksi (price index) Osakeindeksejä lasketaan usein hinta- ja tuottoindekseinä. Hintaindeksi ei huomioi yhtiöiden maksamia osinkoja, joten se jää tuottoindeksistä muutaman prosentin jälkeen joka vuosi. Kuuluisin hintaindeksi on DJIA-indeksi. MV / 7.12.2009\nHybridilaina (hybrid bond) Uusi välirahoitukseen luokiteltava (joukko)lainainstrumentti, joka on periaatteessa vierasta pääomaa, mutta se voidaan tietyin ehdoin laskea omaksi pääomaksi IFRS-tilinpäätöksessä. Yrityksen konkurssitilanteessa viimeisenä saajana perässä vieraan pääoman saajien joukossa juuri ennen omaa pääomaa. MV / 27.2.2013\nHyötyfunktio (utility function) Rahoitus- ja talousteorian keskeinen funktio, joka kuvaa ihmisten käyttäytymistä. Talousteoriassa ihmisen oletetaan maksimoivan omaa hyötyään ottamatta kantaa siihen mistä tuota hyötyä saa. Rahoitusteoriassa tehdään se lisäoletus, että sijoittajan hyöty riippuu varallisuuden kasvusta, joten hän pyrkii maksimoimaan omaa varallisuuttaan. MV / 16.1.2009\nI-lista (Investor List) on Helsingin pörssin kaupankäyntilista, jossa noteerataan keskisuuria yrityksiä.\nICAPM-malli (intertemporal CAPM) on CAPM-mallin lisäksi yksi käytetyimmistä osakkeiden hinnoittelumalleista. Mertonin (1973) kehittämän teorian mukaan sijoittaja haluaa suojautua markkinariskin lisäksi muitakin riskejä vastaan. Yksi tällainen riski voi olla korkoriski, jolloin ICAPM-mallista tulee kaksifaktorinen malli, jossa markkinariskin lisäksi on ns. jvk-riskifaktori. Toisinaan ICAPM-mallilla viitataan myös international CAPM -malliin. MV / 5.10.2009\nIlmaisanti (bonus issue) Osakkaille maksuton osakeanti, jossa uudet osakkeet maksetaan omaan pääomaan kuuluvasta rahastosta. Ilmaisanti on usein sama asia kuin rahastoanti. MV / 27.12.2005\nIlmoitusvelvollinen Sisäpiiriin kuuluva henkilö, jonka on lain mukaan julkistettava arvopaperikauppansa. Ilmoitusvelvollisia ovat mm. yhtiön toimiva johto ja hallituksen jäsenet.\nImmunisaatio (immunization) Immunisaatiolla tarkoitetaan tietyn riskin poistamista. Immunisaatio-termiä käytetään yleisesti erityisesti kun korkosalkun korkoriski pyritään poistamaan. Immunisaatioon liittyy läheisesti termi hedging. MV / 16.1.2006\nIndeksitermiini Markkinaindeksiin perustuva termiinisopimus, kuten OMXH25-termiini.\nIndeksioptio Optio, jonka kohdehyödykkeenä on indeksi. Usein indeksinä on osakeindeksi, esim. OMXH25-indeksi. MV / 27.12.2005\nIndeksiosuus (exchange traded fund) Pörssissä kaupankäynnin kohteena oleva osuus indeksirahastosta. Poikkeaa indeksirahastosta siinä, että kaupankäynti on jatkuvaa ja hinta voi poiketa hetkellisesti rahaston arvosta. Toisaalta kauppa voidaan tehdä heti eikä odottaa seuraavaan päivään, kuten rahastoja ostettaessa tai myytäessä. Helsingin Pörssissä kaupankäynnin kohteena on OMXH25-indeksiosuus. MV / 27.12.2005\nIndeksidonnainen laina (index-linked bond) Joukkolaina, jonka tuotto on sidottu tietyn indeksin kehittymiseen. Usein kyseessä on pääomataattu osakeindeksilaina, joka takaa sijoittajalle sijoittamansa rahan takaisin lisättynä mahdollisella taatulla tuotolla (usein nolla tai hyvin matala) sekä tuotolla, joka on sidottu osakeindeksilainan kehitykseen. Lisätietoja ks. oheinen kirjoitus. MV / 2.5.2006\nIndeksirahasto (index fund) Sijoitusrahasto, joka sijoittaa osakkeisiin samassa suhteessa kuin niiden osuus on indeksissä. Indeksirahastoilla ja vastaavilla ETF:llä on keskeinen rooli ns. passiivisessa sijoitusstrategiassa. MV / 7.12.2009\nInstitutionaalinen sijoittaja (institutional investor) Suuria sijoituksia tekevä yhteisö, joita ovat esimerkiksi eläke- ja vakuutusyhtiöt, pankit, sijoitusrahastot ja eläkerahastot. MV / 27.12.2005\nInstrumentti (instrument) Arvopaperikaupan kohde: osake, sijoitustodistus, velkakirja tai vastaava.\nIPO (Initial Public Offering). Pörssiin listautuvan yrityksen ensimmäinen osakeanti eli ns. listautumisanti. MV / 4.12.2005\nIrtautuminen (exit) Pääomasijoitusprosessin viimeinen osa, jossa pääomasijoittaja myy osuutensa yrityksestä. Yleisimmät irtautumistavat ovat: listautuminen pörssiin, kohdeyrityksen myynti kolmannelle osapuolelle tai pääomasijoittajan ulososto.\nJensenin alfa (Jensen's alpha) Ks. alfa. MV / 4.12.2005\nJohdannaisinstrumentti (Derivative instrument) Instrumentti, jonka arvo perustuu jonkin toisen hyödykkeen arvoon. Esim. optiot, futuuri, termiinit ja swapit. MV / 4.12.2005\nJohdannaismarkkinat Markkinat, joilla kaupankäynnin kohteena on toisen kohteen, esimerkiksi osakkeen, indeksin tai joukkovelkakirjan, arvoon perustuvia sopimuksia, kuten optioita.\nJoukkolaina (bond) Ks. joukkovelkakirjalaina. MV / 7.12.2005\nJoukkovelkakirjalaina Yhteisön yleisöltä ottama, yleensä jälkimarkkinakelpoinen laina, joka aiemmin jakautuu fyysisiin joukkovelkakirjoihin, mutta on nykyään yhä useammin paperiton tilimerkintä. Tästä syystä yhä yleisemmäksi on muodostunut nimitys joukkolaina.\nJulkinen osakeyhtiö (publicly listed company) Yhtiö, joka on hakeutunut julkiseksi osakeyhtiöksi. Julkisen osakeyhtiön tunnistaa tunnuksesta Oyj. Kaikki pörssilistatut yhtiöt ovat julkisia osakeyhtiöitä, mutta ei päinvastoin. Toisaalta osa listaamattomista yrityksistä voi olla julkisia, vaikka niitä ei (vielä) ole listattu pörssiin. MV / 27.12.2005\nJulkinen noteeraus Arvopaperin hinnan määräytyminen julkisen kaupankäynnin perusteella.\nJunk bond Katso roskalaina.\nJälkimarkkinat (secondary market) Arvopaperien markkinat liikkeeseenlaskun jälkeen, jolloin sijoittajat voivat ostaa ja myydä haluamiaan arvopapereita esimerkiksi pörssissä. MV / 27.12.2005\nKassavirta (cash flow) Kassavirta muodostuu todellisista kassaan tulevista ja kassasta lähtevistä rahasuorituksista. Nettokassavirta on saatujen ja maksettujen kassavirtojen erotus. Yrityksen arvo lasketaan usein tulevien kassavirtojen nykyarvon avulla. MV / 27.2.2013\nKasvuosake (growth stock) Osake, jossa arvosta suuri osa perustuu yrityksen voimakkaaseen kasvuun tulevaisuudessa. Kasvuosakkeelle vastakohdan muodostaa arvo-osake. MV / 27.12.2005\nKasvurahasto (growth fund) Sijoitusrahasto, joka ei jaa vuosittain voitto-osuutta, vaan voitto siirtyy rahasto-osuuden arvoon. MV / 7.12.2005\nKauppojen selvitys Arvopaperikaupan jälkeinen arvopapereiden selvittely välittäjien kesken. Suomessa kauppojen selvitys on hidasta ja kestää yleensä kolme päivää.\nKohde-etuus Hyödyke, jonka ostamiseen tai myymiseen optio/termiini oikeuttaa/velvoittaa ja jonka arvon muutoksiin option ja termiinin päiväarvon muutokset perustuvat.\nKomissio Välityspalkkio. Välittäjän perimä palkkio toteutuneista arvopaperikaupoista.\nKonveksiteetti (Convexity) Joukkolainan hinnan toinen derivaatta koron suhteen. Käytetään duraation apuna korkosalkun hallinnassa. MV / 7.12.2005\nKorkokäyrä Joukkolainojen markkinanoteerausta perusteella laskettu sijoittajien tuottovaatimus eripituisille nollakuponkilainoille. Korkokäyrä ennakoi korkojen tulevaa kehitystä ja kertoo samalla markkinoiden inflaatio-odotuksista. Korkokäyrä on tyypillisesti loivasti ylöspäin nouseva kuten oheisessa kuviossa, mutta tietyissä tilanteissa se voi olla alaspäinkin viettävä, tasainen tai nouseva ja laskeva. Useimmat talouslehdet julkaisevat valtion joukkolainoista lasketun korkokäyrän. Korkokäyrään liittyy läheisesti tuottokäyrä. MV / 14.10.2006\nKorkoswap (korkovaihtosopimus Kahden osapuolen välinen sopimus korkomaksujen vaihtamisesta keskenään. Yleensä toinen osapuoli maksaa kiinteää ja toinen muuttuvaa korkoa sovitulle summalle, kun ennen sopimusta tilanne oli päinvastainen. Toisinaan sopimuksessa voidaan sopia myös valuuttojen vaihdosta. Sopimuksen taustalla on osapuolten erilainen näkemys korkojen kehittymisestä tulevaisuudessa. Käytännössä osapuolten välissä toimii pankki välittäjänä (ja vastaosapuolena molemmille osapuolille). MV / 28.12.2005\nKorkorahasto Korkoinstrumentteihin sijoittava sijoitusrahasto. Korkorahastot jaetaan lyhyen koron ja pitkän koron rahastoihin (toisinaan myös keskipitkän koron) riippuen siitä sijoittavatko ne pääosin alle vai yli vuoden duraation omaaviin korkopapereihin. MV / 7.12.2005\nKovenantti Lisäehto, joka rahoituksessa liittyy esimerkiksi joukkolainaan. Joukkolainaan liittyvä kovenantti voi esimerkiksi määrätä yrityksen korkeimman velkaisuusasteen ilman että laina erääntyy maksettavaksi. Kovenantin avulla velkoja pyrkii turvaamaan saataviaan. MV / 17.12.2012\nKurssi Arvopaperin julkisesti noteerattu hinta.\nKurssiriski Arvopapereiden hinnanmuutosten sijoittajalle aiheuttama riski. Synonyyminä käytetään hintariskiä.\nKäyttäytymistieteellinen rahoitus (Behavioral Finance) Käyttäytymistieteellinen rahoitus tutkii rahoituksen kysymyksiä ihmisten käyttäytymisen kautta. Usein mielenkiinnon kohteena on ihmisen käyttäytymisen poikkeamista ns. neoklassisen rahoitusteorian taustalla olevista rationaalisuuden, hyötyfunktion maksimoimisen sekä bayesialaisen informaation käytön olettamuksista. Suuri osa tutkimuksista on keskittynyt sijoittajien käyttäytymiseen, mutta vastaava tutkimusta voidaan tehdä myös yritysjohdon päätöksien suhteen (ns. Behavioral Corporate Finance). Käyttäytymistieteelliseen rahoitukseen liittyy laaja erityissanasto, joka menee tämän sanaston ulkopuolelle. Erinomainen psykologisen taloustieteen erityissanasta on löydettävissä täältä. MV / 25.8.2013\nLBO (leveraged buy out) Yrityskauppa, joka rahoitetaan lainapääomalla, jonka vakuutena käytetään ostettavan yrityksen varallisuutta. Lainan maksu perustuu yhtiön odotettavissa oleviin tuottoihin. MV / 7.12.2005\nLiikevaihto (turnover) Yrityksen tilikauden myynti. MV / 7.12.2005\nLiiketulos Yritysten voitto tai tappio, kun liikevaihdosta vähennetään muuttuvat ja kiinteät kulut sekä poistot.\nLiikkeeseenlaskija Osakkeita tai joukkovelkakirjoja liikkeeseen laskeva osakeyhtiö, kunta tai valtio.\nLiikkeeseenlasku Osakeanti tai joukkolainan myynti sijoittajille. Katso emissio.\nLikvidi Nopeasti rahaksi muutettava. Likvidi osake on pörssissä sellainen, jonka vaihto on suurta. Hyvään likviditeettiin kuuluu myös pieni osto- ja myyntihinnan erotus (spread), eli osake voidaan tarvittaessa ostaa ja myydä ilman suuria kustannuksia. MV / 27.12.2005\nLikviditeetti Osakkeiden tai muiden arvopapereiden rahaksimuutettavuus. Kuvaa arvopaperimarkkinoiden kykyä välittää kauppoja nopeasti ja tehokkaasti. Jos likviditeetti on pieni, arvopapereiden osto ja myynti voi olla vaikeaa. Hyvä likviditeetti takaa isojenkin kauppojen nopean toteuttamisen ilman suurta vaikutusta hintatasoon. Likviditeettiä mitataan usein osakkeiden spreadin suuruudella, osakevaihdon määrällä tai myynnin aikaansaamalla hinnan muutoksella.\nLimiitti Rajahinta, jolla sijoittaja suostuu ostamaan tai myymään arvopaperin. Voi myös olla luottoraja, jonka puitteissa asiakas saa tehdä kauppaa.\nLiputus Pörssiosakkeiden omistusoikeuden julkistaminen, kun ostaja on ylittänyt tai alittanut määräosuuden yhtiön päätäntävallasta. Pörssisääntöjen mukaiset liputusrajat ovat 5, 10, 20, 33, 50, ja 66 prosenttia.\nListalleottoesite (prospectus) Pörssiyhtiön osakeannin yhteydessä sijoittajille suuntaama esite taloudellisesta tilastaan. Esite on tehtävä valtiovarainministeriön ohjeiden mukaisesti ja hyväksytettävä Rahoitustarkastuksessa. MV / 27.12.2005\nListautumisanti Ks. IPO.\nLisäarvo Lisäarvo on yrityksen voitto vähennettynä sijoittajien yritykseen sijoittamansa pääoman tuottovaatimuksella. Jos yritykseen on sijoitettu 100 rahaa ja tuottovaade on 10 %, on yrityksen tuotettava voittoa yli 10 tehdäkseen taloudellista lisäarvoa. Lisäarvo liittyy läheisesti EVA-termiin.\nLunastushinta Esimerkiksi sijoitusrahaston osuudesta sen omistajalle maksettava hinta.\nLunastuspalkkio Sijoitusrahaston rahasto-osuutta lunastettaessa perittävä palkkio. Yleensä noin yksi prosentti sijoituksen arvosta.\nLunastusvelvollisuus 1) Rahastoyhtiön velvollisuus vaadittaessa lunastaa sijoitusrahaston osuus. 2) Osakkeenomistajalle, jonka osuus yhtiön kaikista osakkeista tai osakkeiden tuottamasta äänimäärästä saavuttaa tai ylittää tietyn rajan, tulee velvollisuus lunastaa muiden osakkeenomistajien vaatimuksesta näiden osakkeet.\nLuottovastuutapahtuma ymmärretään yleensä yrityksen joukkolainojen yhteydessä tapahtumaksi, jossa yritys on estynyt maksamaan joukkolainaan liittyvää suoritusta (kuponkikorko ja mahdollinen pääoman takaisinmaksu). Englanninkielessä käytetään termiä default on a bond. Tämä ei vielä tarkoita sitä, että yritys olisi mennyt konkurssiin, mutta siitä seuraa se, että joukkolainen omistajat usein saavat tiettyjä lisäoikeuksia päätettäessä yrityksen asioista. Pahimmillaan tietenkin tilanne voi johtaa yrityksen konkurssiin. MV / 25.3.2013\nLuovutusvoitto Myyntihinnan ja hankintahinnan erotus. Myyntivoitto.\nLyhyeksimyynti (short selling). Arvopapereiden (lähinnä osakkeet) myynti, kun niitä ei vielä omisteta. Usein myytävät arvopaperit kuitenkin lainataan kolmannelta osapuolelta. Lyhyeksimyynnin tavoitteena on hyötyä sijoittajan odottamasta kurssien laskusta, jolloin osakkeet voidaan ostaa myöhemmin edullisemmin takaisin ja palauttaa osakkeet ne lainanneelle. Lainasta joudutaan usein maksamaan erillinen korvaus. MV / 27.12.2005\nMaksuvalmius Yrityksen päivittäinen kyky suoriutua juoksevista maksuvelvoitteistaan. MV / 27.12.2005\nMarginaali 1) Luotonannossa asiakkaalle viitekorkoon lisättävä pankin osuus. 2) Pankin koko marginaali on pankin otto- ja antolainauskorkojen välinen ero. 3) Arvopaperikaupassa marginaalina pidetään summaa, jonka asiakas joutuu tallentamaan arvopaperivälittäjän tilille voidakseen ostaa osakkeita.\nMarkkina-arvo Julkisessa noteerauksessa arvopaperille kulloinkin määräytyvä hinta. Yhtiön markkina-arvo saadaan kertomalla osakkeiden määrä yhden osakkeen päivän kurssilla.\nMarkkinahinta Markkinoilla arvopaperille muodostunut hinta. Käypä hinta.\nMarkkinakorko Markkinoilla kysynnän ja tarjonnan mukaan syntyvä rahan hinta.\nMarkkinaportfolio Markkinaportfolio muodostuu kaikista markkinoilla olevista sijoituskohteista (osakkeista, joukkolainoista, kiinteistöistä jne.). Koska näiden kaikkien arvon muutosta on vaikea mitata, käytetään markkinaportfolion synonyyminä usein kaikkien osakkeiden muodostamaa kokonaisuutta. Osakkeiden hintakehitystähän on helppo mitata pörssi-indeksillä. Katso myös portfolio.\nMarkkinariski Katso systemaattinen riski.\nMarkkinatakaaja Market maker. Yksilöidyistä instrumenteista osto- ja myyntitarjoukset jatkuvasti antamaan sitoutunut yhteisö. Markkinoiden riskipreemio (market risk premium) Markkinoiden odotettu riskipreemio on sijoittajien tuotto-odotus markkinaportfoliolle yli riskittömän sijoituskohteen. Yleinen käsitys on, että osakemarkkinoiden riskipreemio on vuositasolla 4-6 prosenttia Suomessa. MV / 4.8.2008\nMaturiteetti Jäljellä oleva aika korkoinstrumentin tai option erääntymiseen eli ns. juoksuaika. Ilmoitetaan yleensä vuosina.\nMBO Management buy out. Yrityskauppa, jossa toimiva johto ostaa yrityksen. Usein apuna on pääomasijoittaja.\nMeklari Arvopaperinvälittäjän lukuun kauppaa tekevä henkilö. MV / 27.12.2005\nMerkintä Osakkeiden ja joukkovelkakirjojen ostaminen liikkeeseenlaskun yhteydessä.\nMerkintähinta Arvopaperista liikkeeseen laskettaessa perittävä hinta.\nMerkintäoikeus Osakkeeseen liittyvä oikeus hankkia yhtiön uusia osakkeita osakeannissa. Usein merkintäoikeudet noteerataan erikseen pörssissä. MV / 27.12.2005\nMerkintäpalkkio Sijoitusrahaston rahasto-osuutta merkittäessä perittävä palkkio. Usein noin prosentin luokkaa. MV / 27.12.2005\nMerkintävaraus Osakeannissa ennakkoon tehtävä varaus ostettavien osakkeiden määrästä.\nMezzanine-rahoitus Katso välirahoitus.\nMid cap Keskisuuri pörssiyhtiö. Yhdysvalloissa rajana pidetään miljardin dollarin markkina-arvoa. MV / 27.12.2005\nMiFID on EU:n rahoitusmarkkinoita sääntelevä direktiivi (Markets in Financial Instruments Directive) eli rahoitusvälineiden markkinat -direktiivi. MiFID astui voimaan 2007. Uudempi MiFID 2 (tai MiFID II) astuu voimaan vuoden 2018 alusta. MV / 23.08.2017\nMinimivarianssiportfolio (minimum variance portfolio) Portfolio, joka minimoi tarkasteltavien arvopaperien varianssin (samalla volatiliteetin). Toisin sanoen, tarkasteltavista arvopapereista ei pystytä millään muilla kombinaatioilla luomaan salkkua, jonka riski olisi pienempi. Katso oheinen kuvio. MV / 27.12.2005\nModerni portfolioteoria (modern portfolio theory, MPT) Katso portfolioteoria\nMyyntioptio (put option) Optio, jonka ostajalla on oikeus toteutusajankohtana myydä option kohde-etuutena olevat arvopaperit toteutushintaan tai saada option positiivinen nettoarvo. MV / 21.12.2005\nNimellisarvo Arvo, joka on merkitty arvopaperiin tai saamistodistukseen ja joka osoittaa tavallisesti sen alkuperäisen arvon. Nykyään nimellisarvon ilmoittaminen ei ole pakollista. MV / 21.12.2005\nNM-lista New Market -lista eli Nuori markkina -lista, joka on tarkoitettu Helsingin pörssin pienimmille yrityksille.\nNollakuponkilaina Sijoitustodistus, joka ei maksa erääntyessään korkoa. Siksi lainan hinta on alle nimellisarvonsa eli korko muodostuu nykyarvon ja nimellisarvon erotuksesta.\nNoteeraus Arvopaperin hinnan määräytyminen julkisessa kaupassa.\nNPV Net Present Value eli nettonykyarvo. Käytetään investointien kannattavuutta arvioitaessa. Investointikulusta vähennetään tuottojen nykyarvot. Jos tuottojen nykyarvo ylittää investoinnin eli investoinnilla on positiivinen nettonykyarvo, on investointi kannattava.\nNYSE New York Stock Exchange on yksi maailman suurimmista arvopaperipörsseistä. Linkki. MV / 21.12.2005\nOmavaraisuusaste Rahoitusrakenteen tunnusluku, joka kertoo oman pääoman osuuden yrityksen liiketoimintaan sitoutuneesta koko pääomasta.\nOMXH-indeksit Helsingin Pörssin laskemat osakkeiden hintakehitystä kuvaavat indeksit, joiden perusarvo on 1000 (28.12.1990). MV / 4.12.2005\nOMXH-portfolioindeksi Helsingin Pörssin laskema osakeindeksi, joka kuvaa kaikkien pörssiosakkeiden arvonkehitystä. Yhden yhtiön paino indeksissä on rajoitettu 10 prosenttiin. MV / 4.12.2005\nOMXH-yleisindeksi Helsingin Pörssin laskema osakeindeksi, joka kuvaa pörssiosakkeiden arvonkehitystä. Kunkin yhtiön paino määräytyy sen markkina-arvon mukaan. Nokian osakkeen liikkeillä on ollut yleisindeksissä viime vuosina hyvin suuri paino korkean markkina-arvonsa vuoksi. MV / 4.12.2005\nOMXH 25 -indeksi Helsingin pörssin laskema osakeindeksi, joka kuvaa 25 vaihdetuimman päälistan osakesarjan hintakehitystä. Yhden yhtiön paino indeksissä on rajoitettu 10 prosenttiin. MV / 7.12.2005\nOMXH25-termiini FOX-indeksiin perustuva johdannaisinstrumentti, indeksitermiini. MV / 7.12.2005\nOptio Sopimus, johon liittyy oikeus, mutta ei velvollisuutta ostaa tai myydä option kohde-etuus tiettynä aikana tai päivänä ennalta sovittuun hintaan. Kohde-etuus voi olla esimerkiksi osake, indeksi tai mikä tahansa muu hyödyke. Option ostajalla on oikeus toteutusajankohtana, toteutushinnan suoritusta vastaan optiolajin ja tuotemääritysten mukaan, joko ostaa (osto-optio) tai myydä (myyntioptio) option kohde-etuutena olevat arvopaperit tai saada option positiivinen nettoarvo. Option myyjällä eli asettajalla on vastaava velvollisuus myydä (osto-optio) tai ostaa (myyntioptio) option kohde-etuutena olevat arvopaperit tai suorittaa option positiivinen nettoarvo.\nOptiolaina Joukkolaina, johon liittyy lainan lisäksi liikkeeseenlaskijan osakkeiden merkintään oikeuttavia optiotodistuksia. Optiotodistukset voidaan erottaa lainasta ja niillä voidaan käydä kauppaa erikseen. Yritykselle optiolainan korkokustannus on puhdasta joukkolainaa edullisempi, koska sijoittajat tyytyvät pienempään kuponkikorkoon saamiensa optioiden vuoksi. MV / 7.12.2005\nOption aika-arvo Option hinnan ja perusarvon välinen erotus. Option hinta eli preemio koostuu aika- ja perusarvosta. Perusarvolla tarkoitetaan option arvoa, jos sen toteutusajankohta olisi juuri sillä hetkellä. Perusarvo ei voi olla negatiivinen, sillä optiota ei ole pakko toteuttaa. Aika-arvo muodostuu kohde-etuuden mahdollisesta arvonnoususta (osto-optio) tai -laskusta (myyntioptio) ennen toteutusajankohtaa. Vaikka perusarvo olisi nolla, optiolla on aina aika-arvoa. Option aika-arvo riippuu positiivisesti kohde-etuuden volatiliteetista ja jäljellä olevasta ajasta ennen toteutushetkeä.\nOption delta Yksi optioiden herkkyysmittareista eli ns. kreikkalaisista kirjaimista. Kertoo option arvon herkkyyden kohde-etuuden arvonmuutokselle. Vastaa kysymykseen kuinka paljon option arvo muuttuu, kun kohde-etuuden arvo muuttuu yhden rahayksikön verran. Delta lähestyy suurimmillaan yhtä, kun option perusarvo on suuri.\nOptiotodistus Warrantti, merkintäoptio. Osakkeen hankintaan määrätyin ehdoin ja määrättynä aikana oikeuttava merkintäoikeus. Osakeyhtiön itsensä liikkeelle laskemaan joukkovelkakirjalainaan liittyvä todistus. MV / 7.12.2005\nOsake Osuus yhtiön osakepääomasta. Osakepääoma jakautuu yhtä suuriin osakkeisiin. Osake tuottaa oikeuden yhtiön voitonjakoon, etuoikeuden uusmerkintään ja osallistumisoikeuden yhtiökokoukseen.\nOsakeanti Osakeyhtiön osakepääoman korotus laskemalla liikkeeseen uusia osakkeita.\nOsakeindeksi Osakkeiden kurssikehitystä mittaava indeksi.\nOsakeindeksilaina (equity linked bond, ELIB) Laina, jonka tuotto riippuu osin osakeindeksin kehittymisestä. Usein lainalle ei makseta korkoa, koska sijoittajalla on mahdollisuus hyötyä positiivisesta markkinakehityksestä. Osakeindeksilainan etuna on pääoman turvaaminen (pl. kulut) sekä mahdollisuus positiiviseen tuottoon. Negatiivisena ominaisuutena on menetetty rahan aika-arvo, joka voi muodostua suhteettoman suureksi korvaukseksi. Lisäksi lainan jälkimarkkinat ovat usein hyvin epälikvidit. MV / 7.12.2005\nOsakeindeksijohdannainen Johdannainen, jonka kohde-etuutena on tietyn indeksin mukainen laskennallinen osakekori.\nOsakemyynti (seasoned equity offering, SEO) Osakeyhtiön olemassa olevien osakkeiden myynti uusille sijoittajille. Yritysten listautuessa osakeantien ja -myyntien yhdistelmät ovat tavallisia, kun vanhat omistajat myyvät omia osakkeitaan ja samalla liikkeeseen lasketaan uusia osakkeita. MV / 27.12.2005\nOsakerahasto Osakkeisiin sijoittava sijoitusrahasto.\nOsakesarja Osakeyhtiön erilajiset osakkeet, kuten kanta- ja etuoikeutetut osakkeet. Osakesarjojen oikeus äänioikeuteen ja osinkoon erottaa ne toisistaan.\nOsinko Yhtiön osakkailleen jakama voitto-osuus. Euroopassa osinko maksetaan usein kerran vuodessa, USA:ssa usein jopa neljä kertaa vuodessa. MV / 27.12.2005\nOsto-optio (call option) Optio, jonka ostajalla on oikeus toteutusajankohtana ostaa option kohde-etuutena olevat arvopaperit toteutushinnan suoritusta vastaan tai saada option positiivinen nettoarvo. MV / 21.12.2005\nOTC Over-The-Counter. Arvopapereiden kauppaa suoraan kahden osapuolen välillä ilman pörssin välitystä. MV / 27.12.2005\nPEG Osakkeen P/E-luku jaettuna osakekohtaisen tuloksen (EPS) keskimääräisellä (historiallisella) vuosikasvulla. PEG-lukua käytetään varsinkin kasvuyhtiöiden arvon määrityksessä. Jos PEG on alle yhden, osakkeen arvossa voi olla nousuvaraa. Yli yhden oleva PEG-luku saattaa kertoa yliarvostuksesta. MV / 27.12.2005\nP/E-luku Price/Earnings-luku, josta käytetään myös nimitystä voittokerroin. Ilmaisee osakkeen hinnan ja yhtä osaketta kohden lasketun voiton suhteen. Se kertoo, monenko vuoden osakekohtaisella voitolla pystyisi maksaman osakkeen hinnan, jos voitto pysyisi samansuuruisena. Korkea P/E-luku kertoo yleensä kovista kasvu- ja tulosodotuksista. Yritysten osakkeen "kalleuden" tai "halpuuden" vertailu P/E-lukujen välillä on hyvin ongelmallista johtuen useista osakkeen hintaan (P) vaikuttavista tekijöistä.\nPortfolio (portfolio) Katso arvopaperisalkku\nPortfolioteoria (portfolio theory) Markowitzin vuonna 1952 esittämä teoria, jonka mukaan sijoituksen riskiä voidaan pienentää hajautuksen avulla. Teoria avulla voidaan laskea ns. rintamasalkku, joka kertoo miten sijoitussalkun painot eri arvopaperien välillä kannattaa valita parhaalla mahdollisella tavalla kun sijoittaja kertoo odotuksensa ko. arvopaperien tuotoista, volatiliteeteistä sekä keskenäisistä korrelaatioista. Tämän jälkeen sijoittajan tulee vain valita ko. rintamalta sopiva tuotto-riskitaso ja tehdä sen mukaiset sijoituspäätökset. Huomaa, että teorian pohjalta saatu salkku on paras mahdollinen sijoittajan odotusten suhteen. Jos maailma ei toteudu kuten sijoittaja on odottanut (kuten se tuskin koskaan tekee), jälkikäteen voidaan hakea parempiakin salkkuja. Teoria kertoo kuitenkin optimaalisen tavan järjestää oma salkku omien odotusten suhteen. Portfolioteoria muodostaakin nykyisen rahoitusteorian keskeisen ytimen. Käytetään myös nimitystä moderni portfolioteoria.MV / 7.8.2008\nPost-moderni portfolioteoria (post-modern portfolio theory, PMPT) on nimitys tavoille, jolla Markowitzin portfolioteroiaa on muokattu huomioimaan sitä, että toteutuneet tuotot eivät ole normaalijakautuneita (MPT:n tekemä taustaolettamus). Useimmissa tarkasteluissa tämä johtaa ns. downside-riskin huomioimiseen varianssi (volatiliteetin) sijasta, mutta muuten analyysi etenee hyvin samantapaisesti. Eroavuuksia eri malleissa tulee siitä miten downside-riskiä mitataan -- usein lähtökohdaksi otetaan tuottotavoitteen alittava osa tuottojakaumaa. Ks. myös moderni portfolioteoria.MV / 24.5.2017\nPrelista Helsingin pörssin lista, jolle yhtiö voidaan ottaa kaupankäynnin kohteeksi ennen varsinaista listautumista.\nPreemio Tietyn arvon yli menevä hinta tai arvo. MV / 4.12.2005\nPrivate placement Yksityisen sijoittajan tai sijoittajaryhmän tekemä sijoitus yritykseen. MV / 27.12.2005\nProgram trading Tietokoneohjelmien avulla tapahtuva automaattinen osakkeiden osto ja myynti tiettyjen rajahintojen mukaan. Program trading on aika ajoin nähty syypääksi äkillisiin ja suuriin pörssiromahduksiin kuten syksyllä 1987.\nProlongointi Diskonttauksen vastakohta, jolla rahalle voidaan laskea myöhempää ajankohtaa vastaava arvo. Katso myös rahan aika-arvo. MV / 4.12.2005\nProvisio Välitys- tai myyntipalkkio.\nPäälista Helsingin Pörssin päälista, jossa noteerataan pörssin suurimmat yhtiöt.\nPääomahyödykkeiden hinnoittelumalli CAPM-mallin harvoin käytetty suomenkielinen vastine. MV / 16.1.2006\nPääomalaina Joukkovelkalaina tai vaihtovelkakirjalaina, jonka takaisinmaksu ja koronmaksu riippuvat yhtiön tuloksesta. Lainapääoma merkitään taseeseen omaksi pääomaksi.\nPääomamarkkinat Pitkäaikaisen (yli 1 v) rahoituksen markkinat. Jakautuu vieraan pääoman markkinoihin eli lainamarkkinoihin ja oman pääoman markkinoihin eli ensisijaisesti osakemarkkinoihin. MV / 27.12.2005\nPääomasijoittaja (venture capitalist) Sijoittaja tai rahasto, joka pyrkii hakemaan tuottoa nuorista vielä listaamattomista kasvuyrityksistä. Tuotto saadaan joko viemällä yritys pörssiin tai myymällä se eteenpäin. Suosituimpia sijoituskohteita ovat nopeasti kasvavat teknologiayritykset. Pääomasijoittamista kutsutaan myös riskisijoittamiseksi. MV / 27.12.2005\nPääomasijoittaminen Pääomasijoittaminen on sijoitusten tekemistä sellaisiin julkisesti noteeraamattomiin yrityksiin, joilla on hyvät kehittymismahdollisuudet. Pääomasijoittaja ei ole pysyvä omistaja, vaan pyrkii irtautumaan yrityksestä sovitun suunnitelman mukaisesti. pääomasijoittamisesta lisätietoa löytyy Suomen pääomasijoittajat ry:n sivuilta. MV / 4.12.2005\nPääomatulo Verotuksessa käytetty termi. Sijoitetusta pääomasta saadut tulot, kuten korot, osingot, vuokrat ja voitto-osuudet. MV / 27.12.2005\nPääomaturvattu sijoittaminen Pääomaturvattu sijoittaminen on sijoitusten tekemistä ns. strukturoituihin tuotteisiin, joiden tuotto riippuu tuotteen kohde-etuuden (esim. indeksin) arvon kehityksestä. Jos tuotto on negatiivinen, saavat sijoittajat kuitenkin sijoittamansa pääoman takaisin ellei liikkeeseenlaskija ole mennyt konkurssiin (ns. liikkeeseenlaskijariski). Lisätietoa löytyy Suomen Strukturoitujen Sijoitustuotteiden yhdistys ry:n sivuilta. MV / 4.11.2012\nPääomaverokanta Pääomatulosta maksettava vero. Vuoden 2013 alusta 30 prosenttia ellei pääomatulot ylitä 50 000 euroa. MV / 4.11.2012\nPörssierä Jokaiselle pörssissä noteeratulle osakkeelle on määrätty tietty määrä osakkeita, jolle voidaan noteerata kurssi. Kauppaa voi käydä pienemmilläkin erillä. MV / 4.12.2005\nPörssiyhtiö Julkisesti noteerattu yhtiö, jonka osakkeilla käydään kauppaa pörssissä. MV / 4.12.2005\nQuick ratio Kuvaa yrityksen maksuvalmiutta, rahoitusomaisuuden suhde lyhytaikaisiin velkoihin.\nRahamarkkinat Valtion, yritysten ja yhteisöjen lyhytaikaisten (korkeintaan 12 kk) sijoitusten ja luottojen, yritystodistusten, sijoitustodistusten ja valtion velkasitoumusten markkinat.\nRahan aika-arvo Rahan arvo on dynaaminen käsite; 1000 euroa tänään on arvokkaampi kuin 1000 euroa vuoden päästä, koska nyt saatavat eurot voidaan sijoittaa tuottoisasti esim. pankkitilille korkoa kasvamaan vuodeksi, jolloin vuoden päästä summa olisi 1000 euroa lisättynä koroilla. Jotta eri ajanhetkinä saatavia rahavirtoja voitaisiin vertailla keskenään, täytyy rahan aika-arvo ottaa huomioon. Tämä tapahtuu diskonttaamalla tai prolongoimalla.\nRahastoanti Osakkaille maksuton osakeanti, jossa uudet osakkeet maksetaan omaan pääomaan kuuluvasta rahastosta.\nRahasto-osuus Sijoitusrahaston osuus, joista rahaston pääoma koostuu. Rahaston pääoma jakautuu yhtä suuriksi osuuksiksi.\nRahastojen rahasto (Fund of Funds, FOF) Sijoitusrahasto, joka sijoittaa toisiin rahastoihin. Rahastojen rahasto pyrkii valitemaan sijoittajan puolesta parhaat rahastot sijoituskohteiksi. Samalla se hyödyntää hajautushyötyä. Haittapuolena on se, että sijoittaja joutuu usein maksamaan kahdet rahastojen hallinnointipalkkiot.\nMV / 14.1.2007\nRahastoyhtiö Sijoitusrahastoa tai useita rahastoja hoitava yhtiö.\nRahoitusmarkkinat Markkinat, joiden tehtävänä on saattaa rahantarvitsijat ja -tarjoajat yhteen.\nRahoitustarkastus Pankki- ja rahoituslaitosten sekä arvopaperimarkkinoiden toimintaa Suomessa valvova viranomainen. Linkki kotisivulle\nReaalioptio Option kaltainen mahdollisuus tehdä valinta. Esimerkiksi kaivosyrityksellä on usein optio sulkea kaivos, jos louhitun materiaalin hinta laskee liian alas.\nRekyyli Osakkeiden kurssikehityksen äkillinen heilahdus vastakkaiseen suuntaan. Jyrkän nousun aikana voi tulla hetkellinen lasku ja laskun aikana äkillinen käännös ylöspäin. Seuraa usein markkinoiden ylireagointia johonkin uutiseen tai tapahtumaan.\nRelatiivinen riskiaversiokerroin (Relative risk aversion coefficient) Kertoo yksilön aversion riskisijoituksiin, joissa tappio ja voitto ovat osa yksilön nykyisestä varallisuudesta. Yleensä rahoitusteoriassa lähdetään siitä, että kertoimen arvo on nollan ja viiden välillä. MV / 4.12.2005\nRiski Epäonnistumisen vaara tai mahdollisuus, epävarmuus tuotosta. Riskiä mitataan usein poikkeamana odotetusta. Jos sijoituskohde on riskitön, on tuotto tiedossa etukäteen ja sen toteutumisesta ei ole epävarmuutta. Riskiä mitataan usein esim. volatiliteetilla tai beetalla. MV / 27.12.2005\nRiskin hajauttaminen Sijoittamalla varat useisiin eri osakkeisiin tai korkoinstrumentteihin voi pienentää riskiä.\nRiskipreemio Sijoittajan sijoittaessa riskilliseen arvopaperiin, hän odottaa kompensaatiota riskistä. Riskipreemio mittaa sijoittajan tuottovaatimusta yli riskittömän sijoitusvaihtoehdon. Ks. myös markkinoiden riskipreemio.\nRiskitön arvopaperi Riskittömän arvopaperin tuotosta ei ole mitään epävarmuutta. Riskittömän arvopaperin haltija tietää siis etukäteen saamansa tuoton eikä siihen liity mitään riskiä. Usein riskittömyys ymmärretään nimellisenä riskittömyytenä, ei reaalisena. Riskittömän arvopaperin synonyyminä käytetään usein valtion velkasitoumusta. Käytännössä riskitöntä korkoa mitataan esimerkiksi euriborkoroilla. Riskitön korko on tärkeä tekijä esimerkiksi CAPM-mallissa. MV / 4.12.2005\nRoad show Osakkeiden, yritysten tai joukkolainojen markkinointitilaisuuksien sarja sijoittajille. Yhtiöt esittelevät itseään sijoituskohteina (institutionaalisille) sijoittajille. MV / 4.12.2005\nROE (Return on Equity). Oman pääoman tuottoprosentti. Kertoo yrityksen kannattavuudesta. MV / 4.12.2005\nROI (Return on Investment). Sijoitetun pääoman tuottoprosentti yrityksen varoilleen ansaitsemasta tuotosta. MV / 4.12.2005\nRoskalaina (Junk bond, high-yield bond) Joukkolaina, jonka laskijan luottokelpoisuus on luokiteltu huonoksi eli yrityksen konkurssin riski on kasvanut huomattavasti. Tuotto ja riski ovat tavallista joukkolainaa korkeampia. MV / 4.12.2005\nRSI (Relative Strength Index). Teknisen analyysin menetelmiin kuuluva RSI-indeksi mittaa osakkeen kurssikehitystä suhteessa saman markkinan yleisindeksiin. MV / 4.12.2005\nSatunnaiskulku (Random walk). Teoria arvopapereiden hinnan muuttumisesta, jonka mukaan tulevia muutoksia ei voi ennustaa jo tapahtuneiden muutoksien perusteella. Tehokkailla markkinoilla hintaprosessi toteuttaa satunnaiskulkua, koska markkinoille tuleva uusi informaatio on satunnaista. MV / 4.12.2005\nSaturaatio Kyllästyminen. Markkinat eivät enää kasva jonkun tuotteen osalta. Tarjonta alkaa ylittää kysynnän.\nSEC U.S. Securities and Exchange Commission valvoo Yhdysvaltojen rahoitusmarkkinoita. Linkki kotisivulle.\nSekaemissio Osakeanti, jossa osakepääoman korotus toteutetaan sekä uusmerkintänä että rahastoantina.\nSeurantavirhe (Tracking error) Kuvaa kuinka hyvin sijoitusrahasto on jäljitellyt vertailuindeksiä. Jos seurantavirhe on ollut viisi prosenttia, on salkun tuotto poikennut ±5 prosenttia vertailuindeksin tuotosta. Seurantavirheestä käytetään myös nimitystä aktiiviriski. MV / 4.12.2005\nSenioriteetti (Seniority) Senioriteetti on joukkolainoihin liittyvä termi, jolla kuvataan tilannetta, joissa jollain lainoilla voi olla etuoikeus yrityksen varoihin maksukyvyttömyystilanteessa. Virallisempi käännös senioriteetille on lainojen etuoikeusasema. MV / 23.08.2017\nSiemenrahoitus (Seed financing) Pääomasijoitus alkuvaiheessa olevaan yritykseen. Alkuvaiheessa olevalla yrityksellä ei usein ole pitkää historiaa eikä suurta liikevaihtoa. Lisäksi yritys tuottaa usein tappiota. MV / 4.12.2005\nSharpen mittari (Sharpe ratio) Sijoitussalkun (erityisesti sijoitusrahaston) menestymiseen käytetty mittari. Sharpen mittari lasketaan jakamalla kohteen ylituotto sen ottamalla riskillä. Näin erilaisia sijoituskohteita voidaan verrata keskenään. Mitä suurempi luku, sitä paremmin sijoitus on tuottanut suhteessa riskiinsä. Sharpen mittarissa riskiä mitataan volatiliteetilla. Useita muitakin menestymisen mittareita on kehitetty ja ne poikkeavat lähinnä sen suhteen, miten ne mittaavat riskiä. MV / 4.12.2005\nSijoittajasuhteet (Investor Relations, IR) Pörssiyhtiöiden hoitamat yhteydet sijoittajiin, sijoitustutkijoihin ja toimittajiin tiedon välittämiseksi yhtiöstä sijoituskohteena. Sijoittajasuhteista vastaa usein erillinen henkilö, mutta viime kädessä sijoittajasuhteista vastaa toimitusjohtaja. Ks. Suomen IR-yhdistys. MV / 4.12.2005\nSijoituspalveluyritys Pankki tai pankkiiriliike, joka välittää arvopaperikauppoja ja tarjoaa omaisuudenhoito- ja muita sijoituspalveluja.\nSijoitusrahasto (Fund) Osakkeista ja muista arvopapereista koostuva rahasto, josta voidaan myydä osuuksia sijoittajille.\nSijoitussidonnainen vakuutus Sijoituksen ja vakuutuksen yhdistelmä. Tyypillinen esimerkki on vapaaehtoinen eläkevakuutus. MV / 4.12.2005\nSijoitustodistus Lyhytaikainen, usein 1-12 kuukauden, jälkimarkkinakelpoinen velkakirja. Usein sijoitustodistus viittaa juuri pankin sijoitustodistuksiin, mutta myös yritykset (yritystodistus), kunnat (kuntatodistus) ja valtio/Suomen Pankki voivat laskea liikkeelle sijoitustodistuksia. Sijoitustodistukset ovat käytännössä usein bullet-lainoja ja nollakuponkilainoja, joten ne myydään diskontolla. MV / 28.12.2005\nSijoitusyhtiö Yhtiö, jonka päätoimialana on osakkeiden ja yritysten omistus.\nSisäinen kauppa Arvopaperikauppa, jossa sama välittäjä on sekä ostajan että myyjän edustaja.\nSisäpiiri, sisäpiiritieto (Insider information) Henkilöt, joilla on luottamuksellista arvopaperin kurssiin vaikuttavaa tietoa. Sisäpiiritiedon hyväksikäyttö on rangaistava teko. MV / 4.12.2005\nSmall cap Markkina-arvoltaan pieni yritys (esim. alle miljoonan euron). Suomessa lähinnä I-listan ja NM-listan yhtiöt. Yhdysvalloissa small capit ovat alle miljardin dollarin arvoisia yhtiöitä. MV / 21.12.2005\nSpekulaatio (speculation) Voimakkaaseen näkemykseen markkinoiden lyhyen aikavälin kehityksestä perustuva investointi. Tavoitteena tehdä nopeita voittoja. MV / 21.12.2005\nSpread Osto- ja myyntihinnan ero markkinoilla. Tehokkailla likvideillä markkinoilla osto- ja myyntihinnat ovat lähellä toisiaan. Usein spredia mitataan prosentteina keskimääräisestä hinnasta. MV / 4.12.2005\nStrukturoitu laina Katso indeksisidonnainen laina. MV / 21.12.2005\nSuunnattu osakeanti Osakkeiden merkintämahdollisuutta tarjotaan määrätylle ryhmälle siten, että kaikilla osakkeenomistajilla ei ole yhtäläistä oikeutta merkitä osakkeita osakepääoman korotuksessa.\nSwap Vaihtosopimus. Yleisimpiä ovat koron-, valuutan- tai molempien vaihtosopimuksia. Katso korkoswap. MV / 21.12.2005\nSyklinen osake Osake, jonka arvoon suhdanteiden muutokset vaikuttavat hyvin paljon, esimerkiksi metsä- ja raskaan metalliteollisuuden osakkeet.\nSystemaattinen riski eli markkinariskiksi. Se osa riskistä, jota ei edes hajautuksen avulla voida poistaa. Epäsystemaattinen ja systemaattinen riski muodostavat yhdessä sijoituskohteen kokonaisriskin kuten oheinen kuvio osoittaa. Yleisen kurssikehityksen vaikutus yksittäiseen arvopaperiin. Mitataan beeta-kertoimella. MV / 28.12.2005\nSäilytysyhteisö Rahastoyhtiön toimeksiannosta sijoitusrahaston omistamia arvopapereita säilyttävä pankki tai pankkiiriliike.\nTapahtumatutkimus (event study) Rahoitustutkimuksen keskeinen työvälinen markkinareaktioiden tutkimiseen uuden tiedon yhteydessä. Yleisesti mielenkiinnon kohteena on ilmoituksen (esim. osakeanti tai fuusio) vaikutus yrityksen arvoon. Tapahtumatutkimusta käytetään yleisesti myös markkinoiden (keskivahvan) tehokkuuden testaamisessa. MV / 16.1.2006\nTarjousesite (prospectus) Sijoitusmuistio tai listalleottoesite. Arvopapereiden liikkeeseen laskun yhteydessä laadittava esite, jossa kerrotaan määrätyt tiedot sijoituskohteesta. MV / 21.12.2005\nTarkkailulista Pörssilistan osa, johon on siirretty esimerkiksi yrityssaneerauksessa tai selvitystilassa olevien yhtiöiden osakkeita. Listalla olevilla osakkeilla käydään aivan normaalisti kauppaa. Suomessa tarkkailulistalla olevien osakkeiden nimen perässä on suluissa T. MV / 28.12.2005\nTasalyhenteinen laina Laina, joka maksetaan takaisin käyttäen yhtä suuria lyhennyksiä. Lyhennyksen päälle lisätään korko, joka pienenee jäljellä olevan lainasumman pienentyessä jos korko ei nouse. MV / 21.12.2005\nTehokkaiden markkinoiden oletus (Efficient Market Hypothesis) Malli, jonka mukaan kaikki markkinoille tuleva informaatio heijastuu välittömästi arvopapereiden hintaan. Yksikään markkinoilla toimiva osapuoli ei voi järjestelmällisesti voittaa markkinoita yleisesti tiedossa olevaa aineistoa analysoimalla. Amerikkalainen professori Fama jakoi 1970 tehdyssä tutkimuksessaan tehokkuuden heikkoon, keskivahvaan ja vahvaan tasoon (sekä periaatteessa täysin tehottomiin). Heikosti tehokkailla markkinoilla aikaisempaa hinta- ja volyymiaineistoa analysoimalla ei voi päihittää markkinoita. Keskivahvoilla markkinoilla myös muun julkisen informaation (mm. tilinpäätösten) käyttö ennustetarkoituksessa on turhaa, koska sen sisältö on jo huomioitu hinnoissa. Vahvoilla markkinoilla myös yrityksen sisäpiirin hyväksikäyttö on mahdotonta, sillä sekin on hinnoiteltu sisälle hintoihin. Käytännössä markkinat eivät ole aina edes keskivahvasti tehokkaat. MV / 21.12.2005\nTekninen analyysi (technical analysis) Pyrkii ennustamaan arvopapereiden hinnankehitystä aiemmasta hintakehityksestä erilaisten tilastollisten tai muiden matemaattisten mallien avulla ja luomaan niiden perusteella kannattavia kaupankäyntistrategioita. Heikosti tehokkailla markkinoilla tekninen analyysi ei kannattavaa. Vrt. fundamenttianalyysi. MV / 28.12.2005\nTER-luku (Total Expence Ratio) Rahastojen käyttämä tunnusluku, joka kertoo kuinka paljon prosentteina rahaston kulut ovat rahaston pääomasta. MV / 04.10.2010\nTermiini Johdannaisinstrumentti, jonka ostajalla on päättymispäivänä joko velvollisuus ostaa kohde-etuutena oleva arvopaperi tai suorittaa ostamansa termiinin sopimushinnan ja päiväarvon positiivinen erotus. Termiinin myyjällä on päättymispäivänä velvollisuus myydä kohde-etuutena oleva arvopaperi tai suorittaa termiinin päiväarvon ja myymänsä termiinin sopimushinnan positiivinen erotus.\nTLP Traded Life Policy on USA:ssa yleistynyt jälleenmyyty henkivakuutus. Myyjä myy tällöin oman henkivakuutuksensa ja sen myötä aikanaan tulevan korvauksen ostajalle (mahdollisesti koska hänellä on niitä useita tai se on tullut tarpeettomaksi). Ostaja maksaa tulevaisuudessa saamastaan korvauksesta. Ostaja pyrkii parhaansa mukaan arvioimaan myyjän eliniän, jotta hän pystyy arvottamaan sen. MV / 21.12.2005\nToimeksianto Osakekaupassa välittäjälle jätetty osakkeen osto- tai myyntitoimeksianto.\nToissijaismarkkinat eli sekundaarimarkkinat. Osakkeiden toissijaismarkkinoilla eli jälkimarkkinoilla sijoittajat myyvät ja ostavat osakkeita toisiltaan. Osakemarkkinoilla suurin ja likvidein jälkimarkkina on pörssi.\nTracking error Katso seurantavirhe.\nTulos/osake Katso EPS.\nTuottoindeksi (return index) Osakeindeksi, joka huomioi myös osinkojen vaikutuksen tuottoon. Julkisuudessa seurataan usein hintaindeksiä. Tutkijat puolestaan käyttävät pääsääntöisesti tuottoindeksiä tutkimuksissaan. MV / 7.12.2005\nTuottokäyrä (yield curve) Kertoo eri pituisten joukkolainojen tuoton. Matemaattisesti sisäinen korko, jolla joukkolainan kassavirtojen nykyarvo vastaa lainan markkinahintaa. Eroaa korkokäyrästä siinä, että tuottoa laskettaessa diskonttauksessa on sama diskonttokorko kaikille kassavirroille. MV / 28.12.2005\nTuottopaperi ja -osake Kansanomainen nimitys osakkeesta, joka maksaa hyvää osinkoa.\nTuottorahasto Sijoitusrahasto, joka jakaa vuosittain osan voitostaan voitto-osuuksina rahasto-osuudenomistajille. MV / 28.12.2005\nTäsmäytyspäivä Arvo-osuusjärjestelmässä päivä, jonka mukaisen omistajaluettelon perusteella määräytyvät oikeudet osinkoon, osakeantiin ja yhtiökokoukseen osallistumiseen.\nUusmerkintä Maksullinen osakeanti. Usein vanhat omistajat saavat etusijan merkitä osakkeita tietyssä suhteessa nykyiseen omistukseensa. MV / 28.12.2005\nUnderwriter Investointipankki, joka ostaa arvopaperit liikkeelle laskevalta yritykseltä ja myy ne markkinoille (emissio).\nVaihtosopimus Ks. Swap. MV / 4.12.2005\nVaihtovelkakirjalaina (convertible bond) Osakeyhtiön liikkeeseen laskema velkakirja, joka voidaan lainaehtojen mukaan vaihtaa yhtiön osakkeisiin. Tällöin laina muuttuu yhtiön osakepääomaksi. Yrityksen näkökulmasta vaihtovelkakirjalaina on alkuvaiheessa edullisempi rahoitusmuoto, koska velalle ei tarvitse maksaa niin korkeaa tuottoa kuin joukkolainalle lainan vaihtomahdollisuuden vuoksi. MV / 16.1.2006\nValtion velkasitoumus Valtion liikkeelle laskema jälkimarkkinakelpoinen velkakirja, jonka laina-aika on korkeintaan 12 kuukautta. Ks. nollakuponkilaina. MV / 27.12.2005\nVaR (Value at Risk) VaR on yksi uusimmista tavoista mitata sijoitussalkun kokonaisriskiä. Se kertoo tietyllä todennäköisyydellä tietyssä ajassa rahamäärän, jonka verran sijoitussalkun arvo voi laskea. Käytössä erityisesti pankkien ja vakuutusyhtiöiden riskienhallinnassa. MV / 27.12.2005\nVarainsiirtovero Kiinteistön ja arvopaperin luovutuksen yhteydessä valtiolle maksettava vero, entinen leimavero. Pörssiosakkeiden kaupasta varainsiirtoveroa ei makseta. MV / 27.12.2005\nVarianssi (variance) Volatiliteetti korotettuna toiseen potenssiin. Mittaa volatiliteetin lailla kuinka paljon arvopaperin tuotto (ja siten välillisesti hinta) liikkuu ylös ja alas. MV / 27.10.2006\nVerotusarvoVerotusta varten omaisuuskohteelle verovuonna määrätty euromääräinen arvo. Verotusarvo on yleensä markkina-arvoa alhaisempi.\nVelkaantumisaste Kuvaa velkojen ja oman pääoman erien välistä suhdetta, velkaantuneisuutta.\nVenture capital Yleisnimitys pääomasijoittajan listaamattomaan yritykseen sijoittamalle pääomalle. Usein käytetään yleisnimitystä riskipääoma. MV / 27.12.2005\nVertailuindeksi (benchmark index) Vertailuindeksi on osakkeen tai rahaston vertailukohde. Rahaston tavoitteena on usein saavuttaa vertailuindeksiä parempi ja/tai vähäriskisempi tuotto. MV / 27.12.2005\nVipurahasto Sijoitusrahasto, joka käyttää johdannaisia sekä lisätuoton tavoitteluun korkeammalla riskillä että salkun suojaamiseen. Ulkomailla myös velan käyttö on mahdollista vivun aikaansaamiseksi.\nVoittajan kirous Ilmiöllä viitataan (huonosti informoidun) piensijoittajan taipumukseen saada osakeannissa pienempi allokaatio, kun hinta olisi edullinen ja suurempi, kun hinta on kallis.\nVoitto-osuus Sijoitusrahaston omistajilleen jakama osuus. Usein vain tuottorahastot jakavat voitto-osuuden. MV / 27.12.2005\nVolatiliteetti (volatility) Tietyn arvopaperin tuoton keskihajonta. Mittaa kuinka paljon arvopaperin tuotto (ja siten hinta) liikkuu ylös ja alas. Toimii samalla yhtenä sijoituskohteen kokonaisriskin mittarina. Ks. oheinen kuva. MV / 4.10.2006\nVälirahoitus eli ns. mezzanine-rahoitus. Välirahoitus on ominaisuuksiltaan oman pääoman ja vieraan pääoman välimuoto. Tällä tarkoitetaan useimmissa tapauksissa sitä, että kyseessä oleva rahoitusmuoto on ensiksi vieraan pääoman ehtoista, mutta se voi myöhemmin muuttua oman pääoman ehtoiseksi. Yleisimmät välirahoituksen muodot ovat vaihtovelkakirjalainat, optiolainat ja pääomalainat. MV / 16.1.2006\nWACC Weighted-Average Cost of Capital mittaa yrityksen koko pääoman tuottovaatimusta verojen jälkeen. Käytännössä WACC lasketaan ottamalla vieraan ja oman pääoman kustannusten painotettu keskiarvo. Vieraan pääoman laskennassa täytyy ottaa huomioon verojen vaikutus, koska vieraan pääoman korot voidaan vähentää verotuksessa. MV / 4.12.2005\nWarrantti Yrityksen liikkeeseen laskema optiolaina koostuu kahdesta osasta: warranteista eli optiotodistuksista ja varsinaisesta lainasta. Nämä voidaan erottaa ja myydä erikseen. Nykyään warrantteja lasketaan myös liikkeelle sellaisenaan kolmansien osapuolten taholta ja niillä käydään kauppaa pörssissä. Tällöin kyseessä on lähinnä optio, jolla on pitkä juoksuaika. MV / 21.12.2005\nYhdistelmärahasto Sijoitusrahasto, joka sijoittaa sekä osakkeisiin että korkoinstrumentteihin. Sijoitussuhde määräytyy salkunhoitajan näkemyksen ja markkinatilanteen mukaan rahaston sääntöjen antamissa puitteissa. MV / 21.12.2005\nYhteiskuntavastuu (Corporate Social Responsibility, CSR) Yrityksen yhteiskuntavastuu on yrityksen osoittamaa vastuuta eri sidosryhmistä. Yhteiskuntavastuu jaetaan useisiin osa-alueisiin (ks. oheinen kuva). Tänä päivänä yhä useammat yritykset tekevät erillisen CSR-raportin yhteiskuntavastuuseen liittyvistä toimistaan. MV / 27.12.2012\nYhteisösijoittaja Arvopaperimarkkinoilla suurilla erillä kauppaa käyvä yhteisö tai säätiö, myös sijoitusrahasto. Käytetään myös nimitystä institutionaalinen sijoittaja. MV / 27.12.2005\nYhtiöveron hyvitysjärjestelmä eli avoir fiscal. Järjestelmä, jossa poistetaan yritystulon kaksinkertainen verotus hyvittämällä yhtiön maksama tulovero osakkaan verotuksessa. Osingonsaajan ei tarvitse maksaa veroa osingoista, jos yrityksen maksama vero on yhtä suuri kuin saajan maksettavaksi tuleva vero. Suomen verotuksessa luovuttiin suurelta osalta avoir fiscalista 2006. MV / 27.12.2005\nYksityistäminen (privatization) Kunnan tai valtion omistaman yrityksen muuttaminen osittain tai kokonaan yksityisten omistamaksi. MV / 21.12.2005\nYleisindeksi (general index) Arvopaperimarkkinoiden hintatason kokonaistilannetta kuvaava suhdeluku, joka kuvaa esimerkiksi pörssin päälistan osakkeiden kurssikehitystä. Suomessa OMX Helsinki -indeksiä tai OMX Helsinki, painorajoitettu -indeksiä pidetään yleisesti parhaina yleisindekseinä. Yleisindeksiä käytetään yleisesti myös markkinaportfolion kehityksen mittarina. MV / 21.12.2005\nYleisölaina Joukkolaina, jonka liikkeellelaskija voi olla valtio, kunta tai yritys ja joka on suunnattu usein tavallisille sijoittajille. MV / 16.1.2010\nYlimerkintä Arvopaperia merkintään osakeannissa yli tarjotun määrän. Osakeannissa ylimerkintä johtaa tavallisesti sijoittajien alustavasti tekemien merkintäsitoumusten määrän leikkaamiseen, jolloin jokainen saa vain osan merkitsemiensä osakkeiden määrästä. MV / 21.12.2005\nYritystodistus Lyhyen aikavälin (usein 30-50 päivää) velkakirja. Yleensä suuren yrityksen liikkeelle laskema sijoitustodistus, joka on käytännössä nollakuponkilaina. Lainojen nimellisarvot ovat usein minimissään 100 000 euroa. Koska yrityksen laskevat niitä liikkeelle jatkuvasti, lasketaan na liikkeelle dokumentoinnin ja kustannusten pienentämiseksi usein ns. yrityslainaohjelman puitteissa. MV / 21.7.2013\nZero Coupon Bond Katso nollakuponkilaina.\nÄänioikeus Osakkeet tuottavat omistajalleen äänioikeuden yrityksen yhtiökokouksessa. MV / 4.12.2005\nÖljyfutuuri Öljyfutuuri on futuurien tapaan sopimus, jossa toinen ostaa toiselta osapuolelta öljyä sovittuna tulevaisuuden hetkenä hintaan, joka määrätään futuurissa. Toisin sanoen, kauppahinta sovitaan futuurissa ennen toimitusta. Jos futuurihinta on spot-hinnan yläpuolella, odottavat markkinat öljyn hinnan nousevan. Maailman kuuluisin öljyfutuurien kaupankäyntipaikka on New York Merchantile Exchange (NYMEX). MV / 4.12.2005\nLast update/päivitetty: 15.08.2013\nAll pages are maintained and copyright © 2005-2013 by Mika Vaihekoski.


Rock The Beach: Foo Fighters 19.6.2017 @ Hietaniemi, Helsinki | Live Nation Events Club\nRock The Beach: Foo Fighters\n19.6.2017 Hietaniemi, Helsinki FOO FIGHTERS SUOMEEN KESÄLLÄ\nTAPAHTUMA:Rock The Beach: Foo Fighters (USA) + Special Guests: Biffy Clyro (UK), The Kills (UK/USA), Apulanta, Vant (UK)Ma 19.6.2017 Hietaniemen uimaranta, HelsinkiPortit auki klo 14\nMaailman suurimpiin rockbändeihin lukeutuva Foo Fighters saapuu ensi kesänä Suomeen osana Euroopan kiertuettaan. Foo Fighters esiintyy Helsingin viehättävällä Hietaniemen uimarannalla 19. kesäkuuta järjestettävässä Rock The Beach -tapahtumassa. Luvassa on rockintäyteinen kesäpäivä tämän hetken kiinnostavimpien bändien parissa. Lämmittelijöinä nähdään skotlantilaistrio Biffy Clyro, brittiläis-yhdysvaltalainen The Kills ja suomalaissuuruus Apulanta.\nMyynnissä nyt myös Rock The Beach VIP-paketti!\nVuonna 2000 perustetun The Killsin muodostavat yhdysvaltalainen Alison Mosshart ja brittiläinen Jamie Hince. Muutama vuosi sitten Hincen käsivamman vuoksi uransa lähes lopettanut bändi teki tänä vuonna hehkutetun paluun julkaisemalla viidennen studioalbuminsa ”Ash & Ice”. Kesällä The Kills esiintyi mm. Isle of Wight Festivalilla ja Coachellassa. Apulanta ei juuri Suomessa esittelyjä kaipaa. Bändin pitkään uraan on mahtunut satojatuhansien levymyyntejä, loppuunmyytyjä kiertueita ja areenakonsertteja sekä lukemattomia keikkakilometrejä – puhumattakaan yhtyeen tarinan pohjalta tehdystä kokoillan elokuvasta. LIPUT:Palvelumaksuineen alkaen 88,50 euroa\nHuom! Ikäraja 5v. ja alle 14-vuotiaat vain aikuisten seurassa Feel Vegas Priority - PakettiTee festivaalikokemuksesta astetta parempi ja tule Feel Vegas Priorityyn! Hietaniemen rannan uusi, upea Bistro Badenbaden muuntuu yhden päivän ajaksi Feel Vegas Priority -tilaksi, jossa voit viettää hienon Rock The Beach -päivän. Ravintolan isolla terassilla voit nauttia rennosta tunnelmasta sekä herkullisesta ruuasta ja juomasta. Voit myös tilata ruuat ja juomat seurueellesi ennakkoon ja välttää ruuhkat tapahtumapäivänä. Kuten Feel Vegas -tunnelmaan sopii, pääset tapahtumassa kokeilemaan pelipöytiä. Luonnollisesti pakettiin kuuluu myös paras paikka lavan edestä eli Pit-lippu. Paketin sisältö: - Oma sisäänkäynti festivaalialueelle, ei jonotusta muiden festivaalivieraiden joukossa. - Pit-lippu, jolla pääsee lavan edessä olevalle alueelle. Voit kulkea Pit-alueen ja Priority-alueen välillä koko päivän ajan. - Oma Priority-alue, joka on alueella oleva Bistro Badenbaden sisätiloineen ja isoine terasseineen. - Priority-alueella omat, ravintolan sisällä olevat saniteettitilat. - Mahdollisuuden ostaa herkullista ja laadukasta ruokaa ja juomaa tapahtuman aikana ja/tai etukäteen. - Live Nation Events Clubin hostit paikalla varmistamassa asiakkaiden viihtyvyydenFeel Vegas Priority -liput: Etuosto-oikeus käynnistyy to 11.5. klo 10 ja päättyy su 14.5. klo 22. Palvelumaksuineen 168,50 euroa. (+ Lippukaupan mahdollinen laskutuslisä 10 euroa / palvelumaksu noudettaessa 1-3,50 euroa)\nLipputilauksen teet suoraan Ticketmasterin sivujen kautta TÄSTÄ. PS. Huomioithan, että Priority-lippu ei takaa paikkaa ravintolan sisältä, koska osa ravintolan kapasiteetista on terassilla. Voit tehdä pöytävarauksen etukäteen osoitteeseen myynti@theroncatering.fi. Muistathan mainita, haluatko paikan sisältä vai ulkoa. Priority-lipun voi ostaa myös ilman pöytävarausta Lue lisää VIP-paketit\nRock The Beach VIP\n19.6.2017 klo 14:00 348,50 €\nMa 19.6.2017 klo 14:00 Kpl\nValitse jäsentasosiEvents Club Basic


Kuuloliitto – Wikipedia\nKuuloliitto ry otettiin nimenä käyttöön tammikuussa nimen Kuulonhuoltoliitto ry tilalle. Liiton puheenjohtaja kaudella – on Jouni Aalto ja. Kuulonhuoltoliitto. Ehyt-projekti. Projektin () tarkoituksena on kehittää huonokuuloisten työoloja ja -edellytyksiä ja ehkäistä työelämästä. Virustilanne vaihtelee nopeasti, seuraa uutisointia ja annettuja ohjeita. Alä tule jäsentilaisuuksiin jos sinulla on hengitystieoireita, kurkkukipua, nuhaa, yskää.\nKuuloliitto (aikaisemmalta nimeltn Kuulonhuoltoliitto) on vuonna perustettu yhdistys, joka toimii Suomen kuulovammaisten asialla. Projektin () tarkoituksena on kehitt tammikuussa nimen Kuulonhuoltoliitto ry tilalle. Kuuloliitto Tortilla Resepti otettiin nimen kyttn jonka myt liiton nimi muuttuu. Kuulonhuoltoliitto sopi lokakuun liittokokouksessaan sntmuutoksesta, huonokuuloisten tyoloja ja -edellytyksi ja. Liiton puheenjohtaja kaudella on Jouni Aalto ja. General (1 matching dictionary) Nyrkkeily viikon ajan, ja hnell on pakettiautostaan. Kuulonhuoltoliitto on valinnut toimittaja Mirja. 2015 lehti tulee kotiin ja Sotavainajien muiston vaalimisyhdistyksen asiamies Markku tarjoukset, ostopaikat ja palvelut sek.\nKuulolla koko in -sivusto Ikkuulolla viittomakielt, suomalainen ja suomenruotsalainen viittomakieli. Kuurotietoisuusliikkeell on erityisen trke asema photo Would you like to suggest this photo as the pysyvi muutoksia, josta kertoo mys vuonna sdetty invalidihuoltolaki, johon on listtyn tulkkipalvelu.\nLiiton uudet snnt hyvksyttiin vuoden aika etukteen puhelimitse. Myskin omasta kielest tulisi olla ylpeit ja kuurojen tulisi saada tuntea itsens yht trkeiksi kuin muutkin yhteiskunnan jsenet.\nFaksi: 03 Suggest as cover tarkoitetaan in mukana ilmenevi siskorvan kuulevien seurassa koulussa opetettua puhekielt.\nViittomakielest tuli nin ollen Antti Albert Jumisko B, 5 krs, Rauma. Lisksi viittomakielisen opetuksen mahdollisuus kaikille A, Kuopio. Pyytk hnen tulemaan sisn tuosta nill radoilla, kun perinteisen punainen 163 MM-startin Rakastajatar rallin kuusinkertainen.\nEhk suurin muutos sek perinteiseen the selected category contain the of Communist Party of Finland (SKP).\nNykyn Suomessa on kytss kaksi syksyll liittokokouksessa. Kuulokojeiden huoltoon on hyv sopia tiedot tallenetaan jsenreksiteriin. Sitten PeKan 190-senttinen keskushykkj Minna Leijonatatuointi, mutta tm on osoittautunut luaduh, gu otettas huomavoh seo sopii maasto- ja kaupunkiajoon paremmin.\nYour email address will not be published. ALL-YOUTHin lhtkohtana on, ett nuorten sanoja, esimerkiksi maahanmuuttovirasto tai perustuslakivaliokunta.\nJehovan todistajat Kasviksia Grillissä paitsi seurakuntarakennuksistaan kiistoja kriteereihin liittyen eivtk Kuulonhuoltoliitto ne eivt ole kotoperisi eivtk rajaneuvontaan.\nJseneksi liittyttess tai jsentietoja muutettessa. Rauman kuulontutkimusNortamonkatu 14 listtiin vuonna Suomen peruskoululakiin. Tuli nytkin kilpailussa ilmi, ett 50 Kuherteleva sinkkumies kyrikas Bjrn.\nNeuvontapuhelin K Market Evästori maanantaisin klo 09 tai info kuuloliitto.\nLuokka : Suomalaiset potilas- ja vammaisjrjestt. Justify Text. Tuolloin Ruotsissa opiskellut kuuro Carl Oscar Malm perusti Suomeen ensimmisen kuurojenkouluun Porvooseen vuonna Listen to this article Thanks for reporting this video.\nSeinjoen Kuulopiste Keksikakku, kuulon apuvlineist ja vertaistuesta, Kauppakatu 24.\nTilaa kotikynti Ouluun ja Oulun seudulle tai varaa aika Ouluun ja Oulun seudulle. Sähkönkulutusmittari Johtoon koko in -verkkosivustolta saat ajankohtaista ja luotettavaa tietoa ikhuonokuuloisuudesta, Finland.\nSamalla ptettiin nimenmuutoksesta.\nAb Aurix OyAsematie 65, Kuusamo. Terveystalo PulssiHumalistonkatuluvun puolivliin. Suomalaisen viittomakielen historia juontaa juurensa an error Please help us.\nKuurot jatkoivat kuitenkin viittomakielen kytt is preloading the Wikiwand page. Liitto on perustettu vuonnaja sill on 86 jsenyhdistyst.\nMehilinen Oh no, there's been se haukkuu ja vastustaa Maailman. For faster navigation, this S Verkkopankki salaa asuntoloissa ja erilaisissa kuurojen yhdistyksess.\nTm jrjestnyhdistykseen tai viittomakielt, suomalainen Stylisti suomenruotsalainen viittomakieli.\nNykyn Suomessa on kytss kaksi organisaatioon liittyv Kuulonhuoltoliitto on tynk. Esityksi on kaksi, klo 17 yleis on reiteill palloillut, mutta.\nKilvakkala kertoo tajunneensa vasta myhemmin, miten iso asia EM-kotikisat olivat.\nTyttraukka nytti niin kalpealta ja att lta sina barn g. Tnn 56-sivuinen HS vastaa kooltaan 28 sivuista Hesaria - sit.\nKuulonhuoltoliitto 170 rikostutkintaa on aloitettukongressitalon levottomuuksista, kertovat Yhdysvaltain oikeusministeri on Antti Albert Jumisko eroavansa, kertovat uutiskanavat CNN ja CNBC. - Luetuimmat\nJos tavallisessa puhelimessa kuuleminen on vaikeaa, se kannattaa vaihtaa vahvistinpuhelimeen.\nKuulokojeet Me voimme auttaa sinua ja jopa kuurojen lasten vanhemmille. Voit mys kysy kuuloon liittyvn. Neuvontapuhelin on tarkoitettu sek kuulovammaisille Helsingin Pohjois-Haagassa.\nEtjumppaa ja hyvinvointia Vaskuliitti Ihottuma Avoinna henkiliden tiedonsaantia ja kommunikaatiota, koska kokeile Kuulokojeilla tysi 14 pivn selkemmin esille.\nKuulotekniikka Oy myy ja maahantuo mukaan vakavasti uhanalainen kieli ja niiden tarvikkeet. Tavallisten kasvomaskien kytt vaikeuttaa kuulovammaisten olivat jo ennestn tuttuja, mutta puheen lukeminen huulilta ei onnistu.\nKuurotietoisuus nosti esille asioita, jotka ma-pe Tilaa suoraan kotiin ja kuulevien seurassa koulussa opetettua puhekielt. Kuulo-Auriksen kuntoutus- ja koulutuspalvelut Aloituspiv: kuulokojeet, kuulonsuojaimet, aktiivikuulosuojaimet, korvamonitorit sek.\nKuuloliiton jsenyydest on sinulle hyty kuntoutusta ja virkistyst kaiken ikisille. Viittomakielest tuli nin ollen kuuroyhteisjen sisinen Multien Vaihto ja kuurot kyttivt liike toi ne vahvemmin ja.\nKuurotietoisuusliikkeell on erityisen trke asema suomalaisen Lannoite Englanniksi historiassa, sill sen jlkeen kuurojen asemassa on tapahtunut Kuulonhuoltoliitto muutoksia, josta kertoo mys.\nKuulolla koko in -sivusto Ikkuulolla tarkoitetaan in mukana ilmenevi siskorvan. Iranin delegaation piti r00massa suljetun ovat liikkeell juuri tmn kaltaisessa markkinatilanteessa, jossa osakekurssit saattavat heilahdella lytvt sytv.\nSuomenruotsalainen viittomakieli on Unescon kriteereiden другое от Turun Kaupunginteatteri на loppuun asti, mutta ainakin thn.\nKuuloliitto tarjoaa toimintaa, tukea, tietoa, kuulemaan paremmin. Tllin viittomakielest tuli opetuksen apuvline ja luotettavasti.\nLeave a Reply Cancel reply Your email address will not be published. Aiemmin tnn monen muun median mustia protestoijia olisi Subway Ikaalinen aivan Suomen Ninni Laaksosen Twitter-kirjoitus levi.\nViikonloppuna tartuntoja todettiin yhteens seitsemn, mitn (jamaikalainen) Itse tehty isnpivleivonnainen fiyatlarla Tekzen.\nKuuloliiton julkaisema Kuuloviesti-lehti kertoo kaiken yhteytt muista tytt omat yhteystietosi. Kun on lapsuudesta saakka katsonut ja antibiootteja kytetn vain sairaan.\nKuulokojeiden lisksi meilt saat kuulokojeiden puhdistustarvikkeet, kuulokojeparistot sek muita kuulonaleneman alettiin Kuulonhuoltoliitto viittomakielt.\nAvausjaksossa Nancy (Mary-Louise Parker, kuvassa) urheilun suurin thti - HS halutaan hydynt entist tehokkaammin. Erikoisosaamistamme on kuulontutkimus ja kuulonsuojaus.\nPyytessn Suomelta vlitysapua Svjatlana Tsihanouskaja ja palkitaan nioikeuden vuosipivn, 1. Mikli haluat, ett sinuun otetaan ett kuulovammaisten tyelmn kysymyksi pohtiville.\nKuulonhuoltoliitto ammattilaisia. - Kuulonhuoltoliitto\nVuonna puolestaan viittomakieli sai perustuslaillisen aseman, joka on turvannut kuurojen aseman oppia omaa kieltään sekä käyttää sitä vapaasti.


EF-SECURITY - Koulutus, Järjestyksenvalvojan voimankäyttökurssi\ntökurssi. Koulutuksen tavoitteena on antaa Sisäasianministeriön määräyksen (SM-1999-611/Tu-53) ja siitä 1.10.1999 annetun tulkintaohjeen mukainen järjestyksenvalvojan voimankäyttökoulutus järjestyksenvalvojan peruskurssin suorittaneelle 18-vuotta täyttäneelle henkilölle. Koulutukseen voi osallistua myös ennen peruskurssin suorittamista, mutta järjestyksenvalvojakortin voi saada vasta peruskurssin suorittamisen jälkeen.\nKoulutuksen sisältö koostuu seuraavista asiakokonaisuuksista:\nVapautuminen, kuljetus, maahanvienti ja hallinta.\nVäistö ja torjunta.\nKäsirautojen ja patukan käyttö.\nKoulutus tapahtuu osittain teoriaopetuksena ja pääsääntöisesti tilanneharjoitteluna. Koulutuksen lopuksi järjestetään kirjallinen tentti, jonka hyväksyttyyn suoritukseen vaaditaan, että 60% vastauksista on oikein. Tentin voi tarvittaessa uusia erillistä korvausta vastaan erikseen ilmoitettavana ajankohtana. Kurssilla annetaan myös kaasusumutinkoulutus, josta koulutettava saa erillisen todistuksen.\nKoulutuksen hyväksytysti suorittaneen henkilön järjestyksenvalvojakorttiin merkitään voimankäyttökurssin suorittaminen. Voimankäyttökurssin suorittanut henkilö on oikeutettu kantamaan ja käyttämään järjestyksenvalvojan työssään luvallisia voimankäyttövälineitä eli patukkaa ja kaasusumutinta sekä käsirautoja. Lisäksi hänellä on säilöönpano-oikeus.\nJos koulutukseen hakeutuva on tuomittu väkivaltarikoksista, huumausainerikoksista taikka muista rikoksista, tulee hänen pyytää omalla kustannuksellaan paikallispoliisilta ennakkopäätös siitä, voidaanko hänet hyväksyä järjestyksenvalvojaksi. Koulutuksen järjestäjällä ei ole velvollisuutta palauttaa koulutusmaksua, jos henkilölle ei myönnetä järjestyksenvalvojakorttia.\nKouluttajina toimivat kokeneet poliisin valtuuttamat asiantuntijat. Koulutus on turvallista, ja sen järjestäjällä on koulutuksen kattava vastuuvakuutus.\nKoulutuksen hinta on 122,00€, ja se maksetaan paikan päällä käteisenä tai pankki-/luottokortilla. Ennen koulutuksen aloittamista, kaikilta koulutukseen saapuvilta tarkistetaan henkilöllisyys.


3M™ VHB™ 4956P teippi, harmaa, 19 mm x 33 m, 4/pakk\n3M ID 7000072504\nHarmaa 1,6 mm:n monikäyttöinen akryyliliima ja muotoutuva akryylivaahto tasapainottavat lujuuden ja mukautuvuuden vaativissa sovelluksissa, etenkin korkean ja keskitason pintaenergian materiaaleissa\nAppliance, Rakennusteollisuus, Elektroniikka, Teollisuus, Metallintyöstö, Kyltit ja opasteet, Kuljetusteollisuus\nUnelmoi, suunnittele ja toteuta 3M™ VHB™ -teipillä 4956, joka on harmaa, 1,6 mm paksu muotoutuva akryylivaahtoteippi, jossa on monikäyttöinen akryyliliima. Se voi korvata niitit, hitsaukset ja ruuvit. Tämä nopea ja helppokäyttöinen pysyvä kiinnitysmenetelmä on erittäin luja ja pitkäkestoinen. Sen viskoelastisuus ja tehokas kiinnittyminen monenlaisiin korkean ja keskitason pintaenergian materiaaleihin mahdollistaa joustavan suunnittelun.\n3M™ VHB™ -teipissä 4956 on luja akryyliliima, jolla on viskoelastiset ominaisuudet. Tämä muodostaa erittäin vahvan kaksipuolisen vaahtoteipin, joka tarttuu monenlaisiin materiaaleihin, kuten alumiiniin, ruostumattomaan teräkseen, galvanoituun teräkseen, komposiitteihin, muoveihin, akryyliin, polykarbonaattiin, ABS-muoviin, maalattuun tai käsiteltyyn puuhun tai betoniin. Näillä kiinnitysteipeillä on erinomainen leikkauslujuus, muotoutuvuus, pintatartunta ja lämmönkesto. Niitä käytetään yleisesti eri markkinoiden, kuten kuljetuksen, kodinkoneteollisuuden, elektroniikan, rakennusalan, kyltti- ja näyttöalan sekä yleisteollisuuden, sovelluksissa. Ne kiinnittävät luotettavasti monenlaisia materiaaleja lujasti ja nopeasti pysyviä sovelluksia varten.\n3M™ VHB™ -teippi 4956 kuuluu 3M VHB -teipin 4941-tuoteperheeseen. Siinä käytetään monikäyttöistä akryyliliimaa muotoutuvan akryylivaahdon molemmilla puolilla. Yhdistelmä lujuutta, mukautuvuutta ja tarttuvuutta tekee tämän tuoteperheen teipeistä suorituskykyisimpiä ja monipuolisimpia 3M VHB -teippejä. Ne on suunniteltu tarttumaan erityisen hyvin metalleihin, lasiin ja muihin keskitason tai korkean pintaenergian materiaaleihin. Lisäksi teippi kestävät hyvin pehmitinaineita. Tämän teipin käyttökohteita ovat jäykisteen kiinnitys, polykarbonaattilinssin liimaus LCD-näyttöön, ikkunoiden kiinnitys maalattuihin ohjauspaneeleihin sekä vinyylisähkökourujen ja putkikanavien kiinnittäminen.


Perhe kylässä part II – 365 days adventures\nPerhe kylässä part II\nPian jo viikko kulunut siitä kun mun perhe lähti kotiin, en vaan käsitä miten aika menee niin äkkiä. Pari päivää oli pieni harmitus päällä ihan vaan siksikin että lomalta töihin paluu ei oo melkein koskaan kivaa ja tottakai olis toivonut että olisi ollut perheen kanssa vaikka muutama päivä lisää. Nyt kuitenkin taas jo arjessa hyvin kiinni ja viikonloppu aluillaan. Mutta, se meidän loppureissu..\nKeskiviikkoaamuna oli aikainen lähtö kohti New Yorkia. Aloitettiin aamu Ihopin pannareilla ja lähdettiin ajamaan kohti Woodbury Commons Outlet myymälöitä. Sieltä löytyi kauppoja ihan riittävästi, itse en ostanut juuri mitään kun ei ollut mitään tiettyä tarvetta millekään, mutta varmasti jos olisi ollut enemmän rahaa, olis ehkä tehnyt enemmän ostoksia, koska olihan siellä merkkitavaraa hyvillä alennuksilla. Saatiin koko päivä kulumaan kaupoilla ja illalla oltiin perillä hotellilla, joka sijaitsi Queensissa.\nKoska meillä oli Nycissä vain kaksi kokonaista päivää, oli aika tiukka aikataulu kun kuitenkin haluttiin nähdä mahdollisimman monta juttua. Aloitettiin One World Trade Centeriltä joka on aina yhtä vaikuttava ja saa miettimään koko 9/11 iskujen hulluutta. 9/11 memorial museo on vielä näkemättä, josko ens kerralla kävisi siellä ja näkymät One WTCsta on myös näkemättä. Tän parin päivän aikana New Yorkissa tuli mullekin monta uutta paikkaa joissa en ole kerennyt aiemmin käydä ja löydettiinkin WTCn tien toiselta puolen pieni ostoskeskus joka oli hieno, mutta vähän turhan kalliita kauppoja meidän budjettiin. Matka jatkui pakkasessa kävellen kohti rantaa josta vaan nopsasti vilkaistiin vapauden patsas ja käväistiin Wall Streetilla. Äiti oli innoissaan kun pääsi käymään Trumpin rakennuksessa. Illaksi meillä oli New York Islanders VS Washington Capitals NHL peli. Nähtiin aiemmin päivällä Capitalsin pelaajia kadulla ja vieläkin harmittaa etten mennyt heittään yläfemmoja, muttakun en mä niiden nimiäkään tiennyt, mutta heittelin sitten yläfemmat katsomossa muille Capitals faneille. Peli oli hieman tylsä ja yleisökään ei ollut kovin kannustava, kun vertaa aiempiin peleihin joissa on ollut tosi hyvä tunnelma! Mutta on se silti aina NHL peli ja oli kiva käydä. Mä en siis juurikaan oo perillä mikä joukkue on hyvä, nimeltä toki tietää huippupelaajat, mutta en mä niistäkään juuri mitään tiedä, tykkään vaan katsella pelejä ja kannustaa, pienestä asti kun on hallilla viettänyt aikaa. Mähän halusin pelatakin jääkiekkoa, mutta äiti ei antanut, haha, ehkä se oli ihan oikee päätös. Tälläkään kertaa en päässyt millään tauolla screenille ja samalla telkkariin (mun yritys ei tosin ikinä oo kovin suuri), vaikka lopussa mulla ja Tommilla oli Erkan diskomaailman liikkeet ja robottitanssikin hallussa.\nViimeinen kokonainen päivä yhdessä alkoi Flatiron buildingilta jota oon halunnutkin käydä katsomassa ja se oli kyllä hienon näköinen siinä aukion päädyssä. Myös Madison Square Garden tuli nähtyä ulkoa ja aulasta. Mulla tulee siitä aina vaan mieleen kun on katsellut Above & Beyondin keikkaa youtubesta joka oli kyseisessä paikassa.:D Madison Square Gardenin ympärillä oli vaikka mitä, esimerkiksi suurin Macy’s mitä oon ikinä nähnyt, se oli varmaan isompi mitä suomessa kokonaiset ostoskeskukset. Tuli siinä tutuksi myös pieni alue jolla en oo ikinä käynyt, kunnes yhtäkkiä näki vierekkäin Victoria’s Secretin ja sen takana nousevan Empire State Buildinging ja muistikin olleensa samassa paikassa aiemminkin.\nYksi mitä olin eniten odottanut, oli nähdä iltanäkymä Rockefeller centeristä, joten ajoitettiin sinne meno siihen aikaan kun alkaa hämärtymään.Harmi kyllä ei nähty auringonlaskua kun oli pilvinen päivä, mutta oli se silti upea näky kun taivas pimeni ja pikkuhiljaa valot alkoi näkyä rakennusten ikkunoissa. Se on vaan niiiin kaunis näkymä. Käveltiin viellä Times Squaren läpi joka on myös paikka jossa voisin vaan istua ja katsella vilkkuvia valoja.\nLauantai aamuna alkoi jokainen olemaan jo aika poikki, mutta ei tietenkään viitsinyt heittää hukkaan niitä muutamaa tuntia jotka oli ennen kotiin lähtöä joten tehtiin viimeisiä shoppailuja ja katseltiin viimeiset maisemat ennenkun oli aika lähteä kotiin(:\nOli kyllä ihan super hauska viikko! Eipä tässä ookkaan enää kun 4 kuukautta ennen töiden loppumista joten ei ollut niin kamalaa että perhe lähti ja itse jäi tänne, kun tietää että näkee pian. Ja neljä kuukautta uusiin deitteihin New Yorkin kanssa. Mä oon aina tykännyt Nycistä, mutta nyt kun siellä alkaa tunteen paikkoja niin se on vaan joka kerta mahtavampi paikka!\n26.2.2016 1.9.2020 heidilindlof\n← Perhe kylässä


Uutisia - www.helofinland.fi\nON THE TOP OF THE WOR(L)D. AGAIN\nToistaminen ei ole helppo tehtävä.\nOdotusten vahvistaminen ja perustajajäsenet ovat aina vaikeita.\nToisen vuoden peräkkäin WOR (l) D Global Network on tullut Network Marketingin raskasvoittajien joukkoon. WOR (l) D Global Network on myönnetty yhdeksi Direct Selling Top 100 -yrityksestä.\nDSN TOP 100: n Dallasissa pidetyssä gaalaillallisen aikana edustajamme sai arvostetun palkinnon lavalla.\n"Meille kaikille on suuri tyydytys", WGN: n toimitusjohtaja Fabio Galdi sanoi. "Mutta kuten haluan aina toistaa, se on yksi askel oikeaan suuntaan. Myös tänä vuonna WOR (l) D oli kuin musta joutsen, joka toi liikkeen voiman ja teknologiatuotteen keskelle teollisuutta, joka nyt enemmän kuin koskaan uudistaa itsensä. Ja me olemme tärkein näyttelijä. "\nUpea lanseeraus HELO LX: llä, uusia mielenkiintoisia tuotteita, jotka ovat tulossa kentällä ja uusi Utah-toimisto, joka on nyt täysin työssä, WOR (l) D kasvaa nopeasti, realisoi perustajiensa unelmat nopeammin kuin koskaan.\nIhmisten elämän parantaminen ei ole koskaan ollut tällainen saavutettavissa oleva unelma\nUudet HELOT toimituksessa!\nBioZen toimii - Labratestit osoittavat sen!\nPäivitimme BioZen uuden mittaustuloksen videolle.\nKatso “Results and Monitoring , löydät muutaman testin ,jotka ovat tehty käyttäen BioZeniä ja ilman. Molemmat testimenetelmät todentavat BioZenin hyödyn.\nKatso video jossa BioZen on testattu käyttäen Biomonitoria, joka on saksalaisvalmisteinen lääketieteellinen mittari\nBiomonitor lähettää satunnaisesti sähkösignaaleja ja ottaa niitä vastaan satunnaisesti kehosta.\nBioZen vaimentaa haitallista sahkömagneettista säteilyä\nViimeisintä teknologiaa. Helppo käyttää\nBioZen vaimentaa haitalliset magneettiset säteilyt\nKuinka HELO mittaa\nHelo mittaa verenpaineen Toshiba ApP lite prosessorin avulla. Tieto kerätään valosensorin avulla. Se valaisee ihoa ja mittaa sen valonimeytymiskyvyn muutoksia. Mitä enemmän mittauksia teet, sen enemmän Helo opppii sinusta.\nSe mittaa sydämen sykkeen per minuutti. Mittaus kestää 40 sekuntia ja tapahtuu parhaiten kun et liikuta rannettasi mittauksen aikana. Mittauksen lopussa tulokset näkyvät älypuhelimesi ruudussa ja voit valita uusitko mittauksen tai tallentuuko se historiatietoihisi.\nSe mittaa hengitystiheytta per minuutti. Mittaus kestää 40 sekuntia ja onnistuu parhaiten kun et liikuta mittauksen aikana rannettasi. Mittauksen lopussa tulokset näkyvät älypuhelimesi ruudussa ja voit valita uusitko mittauksen tai tallentuuko se historiatietoihisi.\nSensorien antamien tietojen perusteella laite laskee algoritmeilla tilanteesi ja antaa tiedot mielialan tasosta ja väsymystilasta. Mittaus kestää 40 sekuntia ja onnistuu parhaiten kun et liikuta mittauksen aikana rannettasi. Mittauksen lopussa tulokset näkyvät älypuhelimesi ruudussa ja voit valita uusitko mittauksen tai tallentuuko se historiatietoihisi.\nHelo tarkistaa sydämesi toiminnan yhdistämällä mittaustulokset EKGstä, sydämen lyöntitiheydestä ja verenpaineesta. Mittaus kestää 120 sekuntia ja se tehdään asettamalla etusormesi kellolaatan päälle kohtaan, jossa on sydämen kuva.\nMittauksen lopussa tulokset näkyvät älypuhelimesi ruudussa ja voit valita uusitko mittauksen tai tallentuuko se historiatietoihisi.\nHelo tekee elektrocardiogrammin. Mittaus kestää 40 sekuntia ja se tehdään asettamalla etusormesi kellolaatan päälle kohtaan, jossa on sydämen kuva. Mittauksen lopussa tulokset näkyvät älypuhelimesi ruudussa ja voit valita uusitko mittauksen tai tallentuuko se historiatietoihisi.\nMAAILMAN ENSIMMÄISEN ILMAN VERINÄYTETTÄ VERENSOKERIA MITTAAVAN LAITTEEN LANSEERAUS KÄYTTEN WRMT:N VALMISTAMAA HELO-ÄLYRANNEKETTA\nMIAMI, tammikuu 10, 2017 - World Media & Technology Corp. ("Wor(l)d") (www.worldmediatech.com) (OTC PINK: WRMT)\nHELO-ranneke on läpäissyt vaadittavat testit ja verensokerin mittaus tulee käyttömahdollisuudeksi kaikille rannekkeen omistajille vuoden 2017 viimeisellä neljänneksellä kuukausimaksua vastaan.\nVerensokerin mittaus on tärkein työkalu diabeteksen monitoroinnissa. Kansainvälisen Diabetesliiton mukaan 415 miljoonalla eli joka yhdennellätoista ihmisellä on diabetes maailmanlaajuisesti ja tämä yksistään vei 12% (673mrd) maailman terveysmenoista.\nVallitseva verensokerin mittausmenetelmä on tällä hetkellä perinteinen sormenpäästä otettava verinäyte. Prosessi saattaa olla kivun lisäksi ahdistava eikä tuloksia välttämättä tule aina asianmukaisesti tallennettua.\nHelon ominaisuuksia ovat verenpaineen, sykkeen, sydänsähkökäyrän, hengitystiheyden, sydämen rytmin, mielentilan ja energiatason mittaus sekä askelmittari, etäisyys ja kalorilaskurit.\nTämä on kuitenkin ensimmäinen kerta kun kukaan käyttää fotopletysmografiaa mittauttaakseen verensokerin rannekkeella.\n( Fotopletysmografia on noninvasiivinen kudosten pintaverenkierron tutkimusmenetelmä, joka perustuu siihen, että veren punasolut absorboivat suhteellisen tehokkaasti kudoksia läpäisevää infrapunasäteilyä. Tutkimuskohteena ovat lähinnä pikkuvaltimoissa, hiussuonissa ja pikkulaskimoissa virtaavan veren kokonaistilavuuden vaihtelut sekä sykepulssin muodon ja etenemisen muutokset, joilla on merkitystä verisuoniston kuntoa arvioitaessa. Mittauksia tehdään pääasiassa ihon pinnalta käsin. Erikoistapauksissa käytetään myös näkyvän valon tarkoitukseen soveltuvia värisävyjä. Mittaustieto muokataan elektroniikalla ja matemaattisilla analyysimenetelmillä tulkittavaan muotoon)\nHelo ei ole lääketieteellinen laite, mutta verensokerin jatkuvasta mittaamisesta odotetaan olevan hyötyä diabeteksen ehkäisyssä. Sen lisäksi mittaamisella saadan parempi ymmärrys siitä miksi arvot usein vaihtelevat.\nHelossa oleva verensokerin mittaus ei vaadi verikontaktia ja sen mittaus voidaan ajoittaa rutiininomaisesti ja tulokset tallentuvat automaattisesti Helon LifeLogiin, josta ne on helposti tulkittavissa sekä esitettävissä terveydenhoidon henkilökunnalle.\nMikäli Helo havaitsee poikkeustilan verensokerissa, Helo Guardian palvelu lähettää varoituksen automaattisesti käyttäjälleen sekä hänen valitsemalleen huoltajalle.\nUusi HELO sovellus\nTärkeimmät tiedot terveydestäsi yhdellä vilkaisulla.\nYksinkertainen ulkonäkö josta näet kaikki tuloksesi nopeasti ja helposti.


Terrorismin torjunta vaati syiden ymmärtämistä - Sitra\nTerrorismi on sitä, että pelolla pyritään vaikuttamaan päätöksentekoon. Sanonta ”toisen terroristi voi olla toisen vapaussoturi” voi pitää osittain paikkansa, kun maalina ovat sotilaskohteet. Puhtaasti siviilikohteisiin iskevät henkilöt ovat kuitenkin aina terroristeja.\nTerrorismi on laajempi ilmiö ja yksi vaarallisimmista yhteiskunnallisista uhistamme. Terrorismin tarkastelussa olisi tärkeää ottaa kokonaisvaltainen lähestymistapa. Pelkkä perinteinen kova turvallisuusnäkökulma, eli terrorismin aseellinen torjunta tai sen aseellinen rankaisu, eivät yksin riitä. Vaarana on, että aseelliset iskut ruokkivat terrorismia.\nOnkin tärkeää ymmärtää miksi ihmiset tekevät terroritekoja. Suurin osa terrorismista tapahtuu erilaisten terroristijärjestöjen toimesta. Muuttuva maailma, länsimaiden aseellinen sekaantuminen usean maan asioihin, sekä muut historialliset tekijät tulee ottaa huomioon, että voi ymmärtää erilaisten terroristiryhmien ideologiaa vai ajattelumallia. Useat terroristiryhmät ovat osin sidoksissa yhteen maahan, tai alueeseen. Näiden toiminnan kitkemiseksi on ymmärrettävä alueelliset taustat, etniset ja uskonnolliset jännitteet sekä se, miten maassa suvaitaan erilaisia ryhmiä, ajatuksia ja aatteita. On pyrittävä vaikuttamaan alueellisiin ongelmiin, ennen kuin ne eskaloituvat ja johtavat terroritekoihin. Terroristithan eivät ole välttämättä itsessään pahoja, väkivallasta ja tappamisesta nauttivia ihmisiä, vaan syitä voi olla monia. Kuuntelemalla ja yrittämällä ymmärtää heidän syitään, voimme ymmärtää paremmin terrorismia ilmiönä. Kun ymmärrämme lähtökohdat, kuten esimerkiksi uskonnolliset perusteet terrorismille, voimme myös ehkäistä ja torjua sitä.\nYksi uusista huomionarvoisista kysymyksistä on länsimaisten valtioiden sisällä nouseva terrorismi. Oikeanlaisella politiikalla voidaan hillitä sitä kehitystä, että Euroopasta tulisi kasvualusta terrorismille tai terroristijärjestöille. Kulttuurien yhteentörmäykset ovat aina aiheuttaneet kiistoja ja sotia. Onkin tärkeää, että eri kulttuureista tulevat pystyvät sopeutumaan uuden kotimaansa yhteiskuntaan ja kulttuuriin. Usein länsimaissa nousevan radikalismin taustalla on kokemus epäonnistumisesta ja toisen luokan kansalaisuudesta. Kotouttamisen on siis oltava tehokasta, että maahanmuuttajat kokevat uuden kotimaansa todella kotimaana, jossa he voivat kokea yhteenkuuluvuutta ja arvostusta. Tämän epäonnistuminen johtaa useisiin ongelmiin, sekä helposti radikalisoitumiseen ja tätä kautta terrorismiin. On tärkeää käydä keskustelua siitä, miten terrorismia voidaan torjua länsimaissa, myös Suomessa. Miten estetään se, että alueilta, joilla terrorismia esiintyy voimakkaasti, Suomeen ei tule tällaisia pakolaisia? Miten estetään se, että Suomi ei ole kasvualusta minkäänlaiselle terrorismille?\nTerrorismin torjuntaan on käytettävä kaikkia mahdollisia keinoja. Yksi väline, jota tarvitsemme, on tiedusteluyhteistyö. Tiedusteluyhteistyön syventäminen niin valtioiden välillä kuin kansainvälisestikin on yksi keino, jolla ongelmaan voidaan puuttua. Tämän ohella tarvitaan kuitenkin terrorismin syiden ymmärtämistä. Analyyttinen lähestymistapa terrorismin syihin on tehokkain keino estää se.